url: =Kum 1991 Lungdambawl Murlen khua ah ~ Hau Za Cin :: ZOMI DAILY\nposted on 3 December 2015 at 9:29 pm Lomkholna: Article, Hauzacin\nKum 1991 Lungdambawl Murlen khua ah\nHun leh kum te’n nisim in hong kheng diaidiai a, mual leh guam ten ana kepcip tawntung uh Murlen khua zong tangbang dam in mel ka mu kik thei zel hi. Ahi zongin kumdang bangin lamet loh pipi zong thu ana piang sam hi. Khal hun leh tuk hunt e in mangpha na khak khin in phalbi in a nohsetna in bawhlung tualpi ah lailen nupa ana ta sak keu keu a, ni tumta ahih man in vot mahmah lai hi. Khua kiim ah mualpi li in umcih ahih manin huihpi leh guahpi lak panin na kemcing a, tua mualpi gammang lak ah Zolengthe leh Zolawkta te ana tau ngeungeu hi. Phalbi ciamtehna khat nitak ni a tum ciangin khua kim leh khua pam pan Buah vasa in ‘kawngkawi, kawngkawi, kawngkawi’ ciin ham ngeungeu a, sakhi gilna zong ‘hawk, hawk, hawk’ ciin na hawk baba hi.\nTua bangin zan hun sun tawntung in tui vasa leh simbupi, musi leh mupi, vasa tuamtuam te in amau ham ciat in lasa in khuavak dong in ging lialua uh hi. Khuavak kuana “Cikcilili, Cikcilili, Cikcilili” hong ham buabua in luidunga luivagial (Lui lengbal) phawng in kawleklek kawm in hong lengkhia sawksawk a, vasa dangte phawng in Luivavom nangawn huandai gawl tungah tuangin hong ham daidai hi. Hih vasa ham sawksawkte amau a beng nuam naupangte phawng uh a, naupangte zong amau vanteng tawh kithawi in Saili leh thungkuah tawh daipam vasa hamna lam va gem phei pah kitkit uh hi.\nSuangzu pak zong pakta a, Zogam zepna Phuitong zong mual dung zuiin san ziaizuai a, vasate in ne in tuate pakzu ne uh ahih manin a pang dingin vasa beng naupangte zong zingsang annek zong don manlo vasa tampi a kap masiah uh inn lam kileh nuamlo uh hi. Lungdambawl hong tung ding pen kuapeuh in nuamsa uh a, lawp tak leh ngaklah takin na en ngiaungiau uha, kuamah a hoihna leh deihhuaina te donlo a mawk om maimai omlo hi. A hoih thei pen leh a limthei pen in vaidawn ciat dingin kisa khol uh a, pawlpi zong thalawp in hat mahmah a, thunget leh lasak nuam mahmah hi.\nLungdambawl ni hong tun ma in Pawlpi upate in vaihawm in voksa a limci pen gawh ding ngaihsun in kumkhat tawntung I ngak pen nuamtaka zat ding mah lunggulh uh hi. Nupite singpuak ding zah khawng ciangtan khinin tualo a kisam ding teng vaihawm uh a, tangho suk leh nahtangteh (annekna ding leh tangho tunna ding) lak ding pen khangnote khut ah pia uh hi. Khangnote zong kilawp takin buhman tangsa khon in suk dingin diahpah uh a, a ni a tun ma nai 24 in a sap ciangin su in, nahla khangnote hong tun ciang tun pah uh hi. Nahla ding makai khangno upa lamte khatin makaih a, naupangteng in zui in, a dang khangno te tangho su in om uh hi.\nZingsang ankham phet in nahla dingte kuankhia uh a buhman su dingte zong masi tun inn ah paikhawm in a kisam sum, suk, lawhpi, lawh, ciang leh nahteh teng kaikhawm in ansuk kipanpah uh hi. Kuamah peuh kithalawp ahih manin tawlkhat zong om khong hetlo in buhman tangsa kisu ziahziah hi. Nahla te zong hong tungin niangtui leh tangkhuai tawh kidawn in thangkhuai tang lianpipi tawi bembam uh hi. Nungakte buhsu bang etlawm lua kisa a taw khawng uh kihei letlet lel a, kising seuhseuh lel hi. Ansepte lah a lawhpi uh kilingsak leuhleuh in buhvui te liang ziaiziai a, a kidawhna kuangpi kaang phiupheu lel hi. Tangval ansu te zong kilawp mahmah in, “Nungak in ansu ansu, tangval in zawlhel zawlhel,” ciin kiciamnuih ziahziah uh a, a sawtloin kizo pah hi.\nAnvui te kuangpi sungah tui tawh kimek in kilomlom a, nahtangteh mei ah hai hulas tawh kitun in a pheel in belpi sungah kihuan a, a min ciang a tuamna phelkhia a nek mai ding hita hi. Zomi te anbawlna ah a advance penpen hilai ding hi. Tualo pen an a sial a nek, a hawng kheh, huan min cih ciang khawng hi a, a bawldan tam kizang nailo hi. Khangnote thuk bawl ah vanlengbel khap kua tawh kihuan a, nitak kikhop kikal in tangval leh Christmas tanute in na vil uh hi. Thuk tunga suantoh zawh cianga kisil ding, kikhawm dinga ciah khangnote zong biakinn hong tung kikta uh a, a zanhah puanlum uh tawh hong kithawi pah uh hi. Anvil te bel mei khul in manlah mahmah uh hi.\nKikhop dak hong ging ciang lawmte tawh biakinn sungah lut in thugenpa in, “I Topa Jesu leitungah mihing banga hong piang a eite hong hon ding a bawngkuang sungah hong suak, a nu Mari in tawi in bawngkuang sung ah lumsak zel,” cih thuhilhpa in a gen ciangin pawlkhat in huankhang Bawngbuk sung va en uh a, ahi zongin bangmah mu lo uh hi. Dumde tang kiaukiau khawng a mu pawl om in dawi leh sikha sa in lau liang uh hi. Kikhop tawp ciang Jesu hong pian hun zan kim laitak ngak in lengkhom la kisa ngelhngelh a, zan kimhong tun ciang in hong piang naungek dawn in vekpi thunget lungdam kohna kinei hi. Tua zawh ciang inn kim ah vak kawikawi in thupha ngetsakna leh inn vehna kinei a, zingsang lam nai 2 ciang khawngin kizo hi. Tua pen Zanvak kici hi. Zanvak kipatna Biakinn hi a, a tawpna Christmas tunna inn hi. Zanvak tun ciangin zan ann kine a, zan ann nek khit ciangin a ut lum, a utte lasa, cih bangin kigim ahih manin kisuakta ta hi. Lasak nuam ahih manin a tamzaw lasa in kikhuavak a, lasinna hun hoih mahmah khat a suak hi.\nZingsang khua hong vak phet in vok go dingin khangno leh tanute kipaikhawm a, a khe pan man in a te ah tulzum tawh dawt in kisisak hi. Masi tun inn ah kipua a, sabawl ding tengin kibawl hi. Huan ding teng at, zinglam cianga nek dingteng a phei, a liang in koih. Thuk tungah kisuangto in ankham ciang tanute vil dingin kiciahsan hi. Zingsang kikhop ciangin “Nau etna Khuttawi” ciin sumpi kidong hi. Hong suak naungek Jesu dawnna hi. Biakinn sung biakna tau pulpit lamah kisungkhawm a, buh, vaimim, tangmai, bal, kawlkai, sekpi, etc cih bang a tuamtuam kitawi hi. Kikhop tawp ciang inn pua ah zuak ding ahi hi. Kikhop sung pen lusu kidem cih bang phial in zanhahna kigim hidinghiam kilusu ziahziah a, tutna tung pan a puksuk zong om thei hi. Hun thupi pen in kingaihsun ahih manin Topa pianna thu mah kilimgen pen hi.\nKikhop tawp zawh a sawtlo in annek dak hong ging dengdengin nupite zong amau ankuang ding leh sikkeu, kuang, a kisam ding teng pua in masi tunna inn lam zuan in hong diangkhia ziahziah uh hi. Ankuang tung lungdamkohna khit ciangin sa huante in sa hong thuk in mipi in ki um zihziah a, lawhpi sungah nahtangteh phah a ankuang umkhop pen a nuam mah himawk ei. Miksi saipi man mah kibang hi. Ankham ciang khangnote in um leh bel sil kul teng sil in hahsiang kulte hahsiang, pai kulte pai in kep kulte kem uh hi. Nupi papite inn sungah lut in masi la sa in khuangpi leh khuangneu tawh kithuah in la nasa letlet uh hi. Leitungah mi bang I pian se zong I hamphat na mahmah khat hi. “Eima lu lam, mahni lu lam” ciin ciamnui in gualnuam ziahziah hi ung. Nupi te zong a vanglai hunnuamte uh ngai hi ding hiven muvanlai bangin hong lam diaidiai uh a, a lungzuan khuangaihna teng uh a ngilh tuam ding uh tawh kibang hi.\nTua banga nitak lengkhawm laitak nitak kikhop hong hun in biakinn ah kilut suak pah a, kikhop kipan in thuhilhte in naupang gawtna thu leh Jesu a kitaipihna thu khawng hong tangkopih, sermon uh hi. Kikhop tawp ciang lengkhopna inn ah lasa khawm leuleu in nuamtak in kigualnuam leuleu a, zan khua hong vak dong mah kilengkhawm hi. A zingciangin zong a masa ni mah bangin sabawl, kikhawm, lengkhawm, anne, kikhawm cihte mah kizui kik diamdiam hi.\nTua banga nithum a kizat zawh ciangin masi khakna hun kizanga, lungdam thu, lungleng thu, nuamsak thu, lungzuan thu, Jesu hong pianna thu, etc tuamtuam kigen hi. A ni thum ni pen a lungzuan huai penpen ni ahi hi. Masi tun inn te ading diak in lungzuan huai, khuangaihhuai hi. Misi nung bang ding hi. Ahang pen nithum sung pawlpi mi khempeuh, lawm leh gual, khangnote, nupi papi in akisam teng semkhawm, ne khawm, kikhawl khawm, lasa khawm, gualnuam a kiom hi a, a nithum zana upate khat in lungdamkohna a neih khit cianga lungdambawl hun a bei mai ding leh kumkhat tawntung a kingak hi napi khoh theih hilo a mualliam mai ding pammaih, kumkhat vingveng ngak kik kul ding cih te akingaihsut ciangin micih lungsim ah lunglenna hong om in kap ziahziah na ding mah ahi hi. Inntekte bang a zing a thai ah kuamah khuadak nawnlo kha thei ahih manin hawm kisa, gamdai kisa, khuangai kisa ding hi.\nHih bang hun nuam kumthak ni pan a kingak den lungdambawl hun a nuam thei bang pena nithum sung bang a kizang pen a kumkik mah ngak kik hong kul a,\n“Nunlui ngai mualliamsa,\nTanglai kicici hi,”\nciin kikhak ziau a, kum bei tawh kituak lailai ahih manin hamsa hi.\nTheisiam thei hileh lungdambawl hun in tawmvei beek amah a it, a ngaite tawh khawlkhawm nuam lai mah ding hiven maw. Mihingbanga theisiam lah hilo HUN himawk ahih manin ahi theilo hazel. Amah zong ama thu hilo a khawllo a paipai a a hun kik tungsak kik pah dinga a kaikai HUN in tonpih hiven. Sapsap hang kum 1991 Christmas lah kisam kikzo nawnlo dinga, hong phawk kha nawnlo in mual hong khupsan ta hi. Sulhei kik kei vak.\nTua ka hun nuamte samkik thei in khatvei kivei sak kik thei hileng, ka lawm leh gual, lia leh taang naupangte adingin lungnopna ni vanglian hong taang kik mah bangin lungdam kipak ding hiven. Ahi zongin hun in lencip a, ei sap kik theih hilo hi. Dam in pai inla, mi zatam lungsung hong taankik in na vangtaang tawh. Na siangah vabang hong leng nuam ing na pallo ding, lungmawl ka cing na’m maw. Mangpha.\nPS: Khut tawh ka gelh thului khat hi a, a ngeina bangin kong suaksak hi.\nChinpu, Shillong, March 18, 1992\nPrevious: Facebook neihpa Tangthu Tomno\nNext: Laiteidan leh Laigelhzia


timestamp: atn

url: =Tulaai Leitung Thuthang Tuamtuam Updates May 14, 2015 :: ZOMI DAILY\nposted on 15 May 2015 at 7:38 am Lomkholna: Khawmpau, Myanmar, News, World, Zomi\n· Pakistan gam Karachi khuapi sung ah Ismali Shia Muslim pawlpi te tuanna Bus pi May 13 ni in Khamul sua ngiaknguak thautawi mi 6 in bankap uh ahihman in mi 45 si uha, 22 liam uhhi. Hih misi mi 45 te lak ah numei 16 kihel uhhi.VOA\n· Iraq gam Tar Afar Khuapi ah IS migilo Ulian zawdeih teng kikhopna Muslim Biak Inn khat US le apawl ten May 13, 2015 ni in Nahtang um khiat ek uha, IS Makaai Lian nihna Abu Alaa al-Afri leh nautaang khonpi khat nuailum ci in Iraq gaalkaap ten genkhia uhhi.CNN\n· Philippine gam Manila khuapi sung a om Kentex Manufacturing Company May 14 ni in meikaang a, mi 72 si uhhi. Hih meikat laaitak in Company sung ah naseem mi 200-300 kikaal om uh, pawlkhat suakta himah leh pawlkhat akangtum tawh, atun abanna kitheilo tawh om uhhi.BBC\n· Afghanistan gam Kabul khuapi sung a om zintunna Hotel khat May 14 nizan Taliban migilo ten nabuluh uha, Khualzinmi 14 that uhhi. HIh mi 14 tenglak ah India,Pakistan,USABriton leh Italay gampan apaite ahi uhhi.VOA\n· India Prime Minister Narendra Modi Sengam ah vai thupi kikumding in May 13 ni in Sengam tungta a, May 14 Sen President Xi Jinping vaitutna nasiaak in nabawl hi. Modi Sengam ataam sung in gamnih sumbawlnading $10billion tawh kisai leh gamgi vaai kiho ding in kilam en hi.VOA\nPrevious: Zosuan Khempeuh ading Laibu Hoih ~ Khat Thang\nNext: Philippines ah Factory innkhat meikang, mi 72 si\nUpdate: Sentul meikang pen kitotna panin datsi buakin aki halngiat ci


url: =Vitamin E nekna hangin Ciltang Cancer ki ngahthei :: ZOMI DAILY\nposted on 28 April 2015 at 8:55 pm Lomkholna: Article, Health, Sawltak\n“Prostate Cancer” cihpen ei Zopau in letkhiading cileng “Ciltang Cancer” mah ih cipah maidiam? Zatuilamsang mipil misiamte’n Study abawlna pan amuhkhiatna ah thahat nadingin nisim akine khat ahi “Vitamin E” pen pasalte adingin hoihlo a, Prostate Cancer ngahthei cihi.\n2001 kum in Scientists honkhat in atom in SELECT akici “Selenium and Vitamin E Cancer Prevention Trial” khat ongki pankhia uhhi. Medicine lamsang ah pilnanei te’n hih Study abawltheih nadingin acidam kum 50 tungsiah aphakhin pasal 35,000 kihelsak uh a, United States, Canada, Puerto Rico gamthum panin mun 400 ah akankhiat uh ahihi.\nHih Study bawlna ah akihel Researchers te’n Vitamin E nekna hangin Prostate Cancer phattuamna omlo cih amukhiat khituh ciangin hih SELECT Study pen 2008 kumin kikhawlbawl hi. 2001 kumpan 2008 kumsung hih SELECT bawlna hangin $122 Million Dollar bei ci’n Cleveland Clinic pan Dr. Eric Klein in pulakkhia hi.\nNidanglai in Medical Studies akibawlna ah Vitamin E nisim in Dietary Supplement thahat nading in ane pasalte pen Prostate Cancer natna pan hongdalsak hi kici ngeihi. Ahi zongin tu’n hoihtak aki kancian ciangin hih Vitamin E in pasal te Prostate Cancer ngahtheihna pan ongdalloh banah, Vitamin E nekna hangin huaisia sakzawsop hi cih kimukhia hi.\nAmerican Medical Association te Journal sungahzong pasalte’n Vitamin E nekna hangin Prostate Cancer natna pan bangmah hongdaltuam lo hi ci’n genkhia uhhi. Tua banah National Cancer Institute pan Prostate Cancer lamsang atheician, a Expert mahmahkhat ahi Howard Parnes inzong Vitamin E nekpen lauhuai hi ci’n na genkhia hi. Banghanghiam cihleh Vitamin E nekna hangin Prostate Cancer ngahtheih nading 17% bang khangsak zawlai cihi.\nAmerican Medical Association Journal sungah laigelhkhat ahi Dr. Eric Klein in agenna ah Vitamin E a ne pasalte’n anek akhawlkhit nangawn cianginzong Effect omtheilai ciliang hi.\nTua hi’n Zomi sungah pasal te’n thaza dingin Dietary Supplement khatpeuhpeuh ihnek ihzatsawm leh ih Family Doctor tetawh hoihtak kikupcian masakding thupi mahmah khading hi. ZD Sawltak 2011-10-17\nPrevious: Leitunga Laibu ki deih deuhte ~ Pau Tun Thang\nNext: Australia gam Melbourne ah Sialsawm pawi\nBangkok ah Model numeino khat amahleh amah ki guiawk in si


url: =Free New Hd Movie Download: Sexy Beast (2000) 720p BRRiP Full HD Movie Free Download\nSexy Beast (2000) 720p BRRiP Full HD Movie Free Download\nFree Download Sexy Beast (2000) FULL MOVIE, Sexy Beast (2000) Full Movie Download in HD quality, Download Sexy Beast (2000) BRRip movie,FREE Download all NEW MOVIE, click the link for free DOWNLOAD Sexy Beast (2000), watch online Sexy Beast (2000) full movie\nSexy Beast is a 2000 Anglo-Spanish crime drama film directed by Jonathan Glazer and starring Ray Winstone, Ben Kingsley and Ian McShane. Produced by Jeremy Thomas, it was Glazer's debut feature film, who had previously directed music videos and commercials for companies such as Guinness and Levi.\nWritten by Louis Mellis\nPosted by faruk islam at 10:00 AM\nLabels: Sexy Beast (2000), Sexy Beast (2000) movie imdb, Sexy Beast (2000) Movies, Sexy Beast (2000) yahoo, watch Sexy Beast (2000) online free


url: =Zomi sung ah a khang a khang in a hau, a siamte a gui kizom tam hetlo hi. A neite khang tam nei khinlo a, a pil, a siamte khang kizom in pil khin lo hi. Tua ahih man in i ki tangsap tampi a om ding lak ah, naupang, khangthak Zomi-te pattah zia kisam ihi kha diam cih i…\nLaisiangtho sung ah “A hun a cin ciang in” cih kammal muntampi ah ih mu hi. Leitung khuahun te hong kihei toto in, Cope…\nAdded by AwBa on December 13, 2011 at 7:28am — 2 Comments


url: =Nu Piang Ngaih Don vai thukhenna etphatding ngetna pen thukhenzum in nial :: ZOMI DAILY\nNu Piang Ngaih Don vai thukhenna etphatding ngetna pen thukhenzum in nial\nposted on 7 May 2022 at 8:50 am Lomkholna: News, Sawltak, Singapore\nSingapore ah Nu Piang Ngaih Don hong thahlupsak ahi Gaiyathiri Murugayan pen nungkum June khasung in thong kum 30 akiading in thu akipia ahihi. Mihingkhat athahlupna uhtawh thong kum 30 akiatding pen nasa ngaungau uh hiding hiven, thukhenzum ah athu aki etphat kikding in mithat innkuan lamte’n ngetna nei uh himahleh thukhenzum te’n sangzolo uh cih nung Wednesday ni in ki pulakkhia hi.\nMithat innkuan te’n Nu Piang Ngaih Don vaitawh kisai in lahtheihding Evidence thak pawlkhat kanei uh cihtawh thukhunzum ah ngetna Appeal bawl uh himahleh Court of Appeal in tua ngetna pen nial uhhi. Tua lahtheihding Evidence sungah mithatnu in Nu Piang Ngaih Don ii meltheih tanau tetawh WhatsApp pan kihona kanei uh a, Nu Piang Ngaih Don innkuan pihte’n hong maisak khin uhhi cihi. Ahi zongin thukhenzum in avai etphatding ngetna pen nialsakziau hi.\nIh theihsaciat mahbang in Nu Piang Ngaih Don pen abeisa 26 July 2016 ni in Singapore a nasepna innteekte bawlsiatna tawh hongnusia ahihi. A nasepna innteek te’n kumkhatval kha 14 sungbang simmawh, bawlsia, an pialo ahih manin, hongnusia hi a, hong nutsiat in gawnglua mahmahta ahih manin agihna 24kg bekbek phalawmlawm hi. ZD Sawltak #zomidaily\nSingapore: Nu Piang Ngaih Don hong thahlupsa te nuta\nAkawng kigak in, alu lei ah kunsuk a, amai akidawklo dingin asam tawh aselbawl Nu Piang Ngaih Don hong thahlupsak te nuta zanni in Singapore, Bishan veng aom a innzang uhah kumpi thunei tetawh sitcianna Investigation bawlding in vapai uhhi.\nBishan Street 11 aom a inn uhpen dawl 9 na hi a, tulaimun mahah Nu Piang Ngaih Don in July 25 leh 26 kikal in hongnusia ahihi.\nHih mithat te nuta pen Polo Shirt asan tuak kisilhsak a, Navy bombi tom tawh zanni sun 2:30pm hun in mawtaw khattawh hongtung uhhi.\nBuaina apianna mun a innsung ah anih in lutpih khawmlo uh a, khatta in paipihzaw uhhi. Amasa in atanu mawtaw tungpan hong Police Officer numei te’n lenkawm in hong tuakkhia hi. Mawtaw tungpan hong tuahkhiat ciangin aciling kici a, kuamah maingak ngamlo ahih manin, leilam ah alu kunsuksa in damtak in paikhia hi. Akhe zong anih in kol kibulhkhawm ahih manin, a nawhpaitheilo zong ahihi. Nawhpaithei hileh sawtveipi mimuhding utlo in luttumpah khading hi.\nInnsung teng avelciankhit uhciang in nai khat leh alangsung bang ziakai ci a, tetci Evidence dingin adeih uh van pawlkhattawh hong kumsukkik uhhi.\nHih nuta tegel pen Nu Piang Ngaih Don hong nutsiatna vaitawh Wednesday ni in akiman hi a, tuni August 04 ni in thukhenzum ah ki paipih kikding ahih manin, nitaklam ciangin athu kitel khatheiding hi.\nNu Piang Ngain Don pen hong thahlupsak uh cih thukhenmang te’n kiciantak in amuhkhiat uhleh hihte nuta zong sihdaan ki piatheiding cih Straits Times pan kiza hi. ZD Sawltak #zomidaily\nPrevious: News update: Russia – Ukraine vai (May 03, 2022)\nNext: Nute hong itna ~ Rev. Dr. Mang Do Thang\nZi Hoih pahtawina\nHong Kong ah Restaurant khat puakkham in mi 4 liam\nNumei nikbawknuai Video azaihsimkhat kal 15 thongkiading\nUpna bulphuh itna hi\nMuh ciil Melbourne – 2 ~ Hau Za Cin\nVondeih Kep Ding – 12 (Pau Khan Kap)\nZYA News: Kawlpi Tazin & Tat Oo vengsung ah migilo tam & thutuamtuam\nZomi PESTEL Talk nuamtak kizo\nGZI Feedback: Idol khiatna banghiam? ~ Stephen Mang\nTuhun ciangin Zuau tam akigen penna mun leh i zakna munte ~ Thang Khan Lian


url: =UNHCR Card tawite nasep vaiding Malaysia kumpi in genkhia tading :: ZOMI DAILY\nposted on 22 March 2016 at 12:45 am Lomkholna: Malaysia, News, Refugee, Sawltak, Zomi\nMalaysia kumpi in agamsung ah UNHCR Card tawite naseptheih vai dingtawh kisai amau ii khentatna pen zingciang Tuesday ni in tangko khiading uhhi ci’n New Straits Times te’n genkhia hi.\nHih vai tawh kisai Deputy Home Minister Datuk Nur Jazlan Mohamed in Parliament ah zingciang zingsang in genkhiatna Announcement neitading hi. Bangdan khentatna om hidinghiam cih Parliament ah pawlkhat te’n a dotkholh hangin Official in aki tangko khiat nangak un ci’n dawngkik hi.\nMinister in the Prime Minister’s Department Datuk Seri Dr Shahidan Kassim inzong Dewan Rakyat ah agenkhiatna ah Malaysia kumpi in hih Refugee vaitawh kisai atuam in minciaptehna Registration Center bawlding ki sawmlo hi ci’n genkhia hi.\n“Malaysia kumpi in tuabangdan in Registration Center bawlding kisawmlo hi. Tuabang in kibawlleh Refugee tampi hong tunbeh zawding hi. Tuaban ah Malaysia gampen 1951 Convention leh 1967 Protocol te ah kihello ahih mahbang in hih gamsung aom Refugee te ii nuntak khuasakzia dingpen UNHCR te mawhpuak hizaw hi cihzong genkhia zel hi.\nMalaysia gamsung ah gambeel Refugee ahilo Reporter khatin UNHCR Card ngahtheih nadingin avasin leh RM120 khawng bei in atuh ngahtheiziau ahih manin, tua thuthang hong omkhitzawh buaina hongtam tektek hi.\nTuabang in UN Card atuh azuakzuak zong tampi om cih Malaysia kumpi thunei te in hongthei khiata uh a, tulaitak UN Card adik leh adiklo sitciannopna hangin aki matlawh tampi omkhin hi.\nAdiakdiak in khuasung muntuamtuam ah lampi khakcip in Lam Block omkawikawi a, UN Card neilo peuhmah koimah pusuah lohding hoihpen khading hi. ZD Sawltak #zomidaily\nPrevious: I tate’ mailam pilna makaih ziading ~ Go Lian Kap\nNext: Taangtai Khristian Biakna – Sermon by Rev. Dr. S. Pau Khan En


url: =Vang Ngaihno Tawh Kawlgam Nuam Ah – 3 ~ Hau Za Cin :: ZOMI DAILY\nposted on 19 August 2010 at 9:51 am Lomkholna: Article, Hauzacin\nVang Ngaihno Tawh Kawlgam Nuam Ah – 3\nBawlung Tualpi Thupi: Tuhun leitungin ciammuihna/kimawlna thupi a sak belbel uh bawlung hi. Zangkong bawlungtualpi thupi mawk hi. A gei ah mawtaw parking na ding mun nuam mun awng lianpi kibawl a, a tualpi sung lutna ding gate kilawmtak kibawl in, a sungzong lut leng kimawl nuam mahmah ding cih hong ngaihsunsak hi. Singapore ah ka bawhlung suih lai khawng, Zomi World Cup USA 2008 ka kimawl lai khawnguh hong phawksak a, ‘lawmte hih bang tualpi pan kisin vive ahih man uh ahive maw Champion hong ngahpih zel uh’ ka ci hi. Tunai ciang ana champion zel lai duam bel ka thei kei hi.\nInnsung Kimawlna Thupi: Innsung kidemna mun thupi mahmah khat inn lianpi lamgei ah kilam deda a, a sungah bel ka lut thei kei uh hi. Gam tuamtuam kidemna a om ciang a zatzel uh Indoor Stadium hi kici a, nasia peuhmah hi. Gol pian ahih manin a lai ah miksi koih le’ng khua hekhek sam lo dia. A kim ah mawtaw parking ding mun awng lianpi kibawl a, gamdang mah bangin parking lot kiciamteh sitset hi. International standard.\nLui leh Tui kicing tam: Vanleng tung pan khuadak leng lui leh tui kicing muh ding om kawikawi hi. USA ka zinlai in thupi kasak masak pen lui leh tui kicing (bual) tampi ka muh ciang hi. Tua gam in tui kham ding, tuizat kicing ding, tui siangtho dawn ding hau uh cihna hi. Tua bang gam pen gam hampha leh nuamsa hi a, ann pianna gam (fertile land) hi peuhmah phot hi. Tua ahih manin Kawlgam in ann hau mahmah dingin ka um a, tui leh tui sung pan piang meh ding ngasa zong tam mahmah dingin ka um pong hi. Tua manin gam nuam khat bel hi peuhmah ding cih ka ummawh hi. An pianna gam hi peuhmah phot leh adang – sum leh pai, hauhna leh neihna te hong kibehlap ding cihna hi.\nZindo Siam: Kawlgam pen kiniamkhiatna leh kizahtakna a thupi sak gam hi a kicih mah bangin zin leh leng do zong siam mahmah uh hi. Kam nem in kam khum zang uh a, zahtakna tak tawh zindo, lengla do uh hi. Hih pen Zomi omna leitung mun tuamtuam ka zin khakna ah ka tuak khak ngei zel ahih manin lamdang kasa nawn kei a Thupi kasa den ta hi. Japan ka hawh ciil in innteknu in meh hong suah neinai a, Singapore ka zin ciil in vanlengtual ah hong kidawn in ann hong kinekpih a, US ka zin ciil in zankim phial himah leh vanlengtual ah hong kidelh vangvangin inn hong kitun a, lupna hong awn in, amau inntekte pialkhangah a lum liang uh hi. Tua zah itna ka ngah, zindo siamna ka tuahte khempeuh a kipatna gam ah va zin kha ka hih manin ka tuahsa khempeuh, “ahi ding mah hi,” ciin Topa min ka phat hi. Itna cih pen Topa kiangpan hong pai ahih manin.\nTraders Hotel Zangkong Thupi: Zomi World Cup USA 2008 kimawl laia makaipi Pa En Lian Pau in ‘Traders Hotel’ cih a gengen pen ka va mu a, a uang gen pian ahi tam ka cih leh Hotel hoih mahmah khat na hitakpi hi. Zangkong khualai santak ah om a, Sule Pagoda lampi ah kitung viatvuat hi. Ka lungsim in, ‘ka pai kik ciang hua san ah tung ning’ ka ci hi.\nSule Pagoda: Zangkong na zin a lampi na mansuah leh Bus tungah tuang inla Sule Pagoda pan zong kik lecin lamkhial, lammang cih omlo hi ci uh hi. Ahang pen tua mun khualai kongzingpi (lanshong) hi a, sim leh mal, sak leh khang kisuktuahna hi. Zangkong khualai laizang pawl hi cih zong hong gen uh hi.\nMBC Huangsung Hawl: Kawlgam Tuiphum pawlpi kipawlna phualpi Myanmar Baptist Convention zumpi leh huangsung ka hawl uh a, a inn te gol in mikangte khutma hi ding cih kitel mahmah a, a huang zong za in, a inn zong lui pianta hi. Kum 1865 kuma kibawl inn dingin bel hoih mahmah lai hi. A huang sungah Judson Hall kici khat na om a, tua pen nopni dahni manpia lo a kizangthei Hall hi kici hi. ZOMUS Khuado tuamtuam zatna, leh Lengtong Lasiamte 50th Birthday lopna mun zong hi, a ci pawl om hi. Tua bang hun zatna video te i et ciang Judson Hall sung mipi dim zihziah cih ka muh ciang Zangkong bekbek ah zong Zomi tawm omlo ding cih ka tuat tawm thei hi.\nJudson Press Ah: Rev. Khup Za Go in a damlai in a genkhak zel Judson Press ka mit mahmah tawh va mu kha ka hih manin lai lam nasepna mun thupi khat a sikkha ka hihlam ka thei a, ka angtang tuam hi. 1960 kiim a Zangkong pan ZOMI TANGKO cih thukizakna a bawllai khawng un hih munte na sik khakha ngei ding cih ka um hi. Kawlgam missionary masa pen Adoniram Judson phawkna inn leh laikhetna munte ka muh ciangin hihpa pen India ah Lungdamna Thu tangko dinga hong pai hinapi a kinawlkhin ciangin Kawlgam in hamphat lawh hi cih hong phawksak hi.\nDanpauh lim peetmah: Danpauh cih ciang byriani cihna hi a, buh leh sa kankhop (watery fried rice with spicy meat) ahi hi. ‘Lim peetmah’ cih ciangin Lamka lamte in ‘limlua, lim ngaungau’ a cihna uh, a uang genna uh kammal hi. Buh leh sa kihel ahih mah bangin kammal zong hel zel lehang namtui tuam hi. Kawlpi ah Kala (vaite) khat danpauh huan siam mahmah om a, tua in a bawl pen lim ngaungau hi. A buh lah kanglo, a meh lah thaklua lo, sathau lah nellualo, nellolualo, a hoihbek lian hi a, uang gen hetloh in hih banga lim byriani pankhia vaigam ah zong kitam muh loh hi. A bawl siam ngiat ahih manin a ne khate a hampha hi ung. Lim peetmah ahih manin a zingsang ciang ‘tua lam tawnzaw maw’ ci ciat le ung kilawm. Thei sam ka’ng.\nLeipi lei neu: Leipi cih ka zak masak ni pan lei golpi, a saupi, khuasunga lui lian khat luangin tua luipi kanna lei kidawh lianpi hi ding ciin ka ngaihsun hi. Ahi zongin a mun ah iva muh tak ciangin lei lian hi hetlo in luineu khat ah lei kidawh na hi lel tak hi. Ba itheem, cihcih nop huai hi. A gei ah Roman Pawlpi biakinn pi St. Mary kici om a, a khiangah Leipi Tuiphum biakinnpi om a, lamdung vei leh tak ah Zomi tengto zihziah hi.\nBible Society of Myanmar Zumpi ah: Murlen khua pan piang, khangkhia ahih lian loh hang Murlen khua mi hikei a kici theilo Sia Rev. Khoi Lam Thang zumpi Kawlgam Lai Siangtho khenpawl zumpi Bible Society of Myanmar ah ka hawh kha uh hi. Pasian hong lapsang sak Siapa zum lian khollo himahleh tua laiah ka omlaitak in – hih mun panin Pasian gam kizaisak a, hih mun ah nasepna hangin mi tampi in Pasian kammal sim thei in, hih munah nasepna hangin kha mangthang tampi kiman hi cih ka ngaihsut ciang thupi kasa a, zahtakhuai, Pasian zahhuai kasa hi. Moses kiangah ‘na dinna mun siangtho hi’ a kicih bangin ‘ka dinna Pasian nasepna inn siangtho hi’ cih ka ngaihsun hi.\nTopa in Kawlgam Christian 3% pan a tunglam a kah theihna dingin hih mun pan Siapa nasepna thupha hong piaksak denta hen.\nZo Inn et taak: National Races Village, Union of Myanmar mun ah Kawlgam minam tuamtuam te inn kilam ciat a, Zo Inn leh Kawl Inn ka va en uh hi. Thupi mahmah khollo himah leh manpha (significant) kasa hi. Thupina khat nei a tua in Zomi te inn sungah a om ngei – Khin, Tap, Lupnapi, Sungpi, Thau, Zam, Dak, Tei, Lum, Patkol, Siambu, etc. a vekpi in om khin hi. Ka muh ngeiloh Lum bang ka mu kha a, ka neulai hong kikepna Nauluai bang kava mu kik hi. Ka pa tawh ka siksek uh ciang meizapna Pum bang ka va mu a, ka pianzawh ciang a kiphut ngei nawnlo Song zong ka va mu hi. Kawlgam Khuaivum, Haiciin, Tuimui, Singlei, etc cih khawng zin ciang ka muh tam mahmah Innkatau zong hoihtak kibawl a, Sumtawng leh Kongbianga kisuang Salu tuamtuam te zong manpha kasa hi. A sialkong lutna dingah ZO cih kigelhna kisuanga, a gei ah Vaphual nupa lim kibawl hi (hih Vaphual lim pen Zomi Ciamtehna Phualpi pen hilo a, Murlen ah Vahai ka cihte uh Vaphual namkhat hi).\nKandawgyi: Hih mun ah inn hoih mahmah khat kilam a, a sungah mopawi, birth-day party, etc tuamtum mihaute in bawl thei zel uh ci hi. Kei zong… A gei ah Stage khat na kilam a, a langkhat taklam kiu kisia gawp in na om a, a veilam nasem pawlkhat in phelphel uh hi. A theite in a gen uh leh tua mun pen Zangkong ka zinma uh ni 5 hunlaia Bomb puakkhapna hi kici hi.\nPrevious: Kimpu leh Kimpi – 18 ~ Hau Za Cin\nNext: Kimpu leh Kimpi – 19 ~ Hau Za Cin


url: =Cidamna Khawk ~ MUC\nAdmin 9:52:00 PM Articles, ZOMI SDA NEWS\nZun (Urine) ih cih pen i nek i dawn khempeuh pan pumpi ading akisamteng a kihup khit ciangin a kisam nawnlo aval tui, a khum dat, lungno tuamtuam leh a dang dat tuamtuam (electrolytes) cihte a kihel pumpi pan apusuak tui ahi hi.\n1. Pumpi a ding akisamlo ahoihlo teng hong hepkhiat sak hi.\n2. Pumpi ading Electrolytes (Potassium, Sodium, Calcium) akisam zah a tam lo a tawmlo-in hong lep sak hi.\n3. Acid-base homeostsis zong ahoih bekin hong lepsak hi.\nTua ahih manin zun a suah hun simin thak pah ding kisam hi.\nPawlkhatte in mawtaw tawh khual gamla a zin ciangin mawtaw khawlsak ngamlo ahi zongin, TV et laitak laklawh salua ahi zongin, zingzun suak napi ihmu nuamlai lua ahi zongin, lokho/ huankho laitak ka ma tun phot ning ci-in, a hang tuamtuam tawh zun ki-iip teta thei hi.\nTua bang zun -iiptetana in pumpi cidamna tampi hong susia\n1. Zun-iip zawhloh natna ( Incontinence) hong ngah sak thei hi.\nZun na iip pahpah leh zun hong iip zosak zun kholna (Urinary Bladder) satakte hong thanem thei hi. Hong nem leh zunthak ciangin zong a vekpi-in kitha khin zolo aa zun tawmta kikhol thei hi. Tua in zun suak pahpah sak hi. Kum tam semsem lehang zun-iip zawhna tha hong kiam semsem aa lupna tung zunteh cihdante hong piang thei hi.\n2. Zun kholna leh zunthakna lampi tengah lungno lutsak hi. (Urinary tract infection)\nSawtpi zun-iipna in zun sung aa kihel lungno tuamtuamte, guu a piangsak thei dat tuamtuamte a kikhol tawh kibangin zunkholna leh zunthakna lampi tengha tua lungnote lut thei hi.\n2. Zun sa\n3. Zun suak pahpah\n4. Taii na\n5. Luaksuakin luakhia\nMikhat leh khat zun iip zawh tan kibanglo hi. Zunkholna i aphacia ( a golna, a neuna), tuidawn leh dawnloh, thuakzawhna hat leh hatloh cihbangte tungah zong kinga hi. Ulian khat in zun tui keu nih bang nai 2-6 dong iip zo hi ci hi. Pawlkhat nasep hat (gtn. van guang van suahte) in sun thapai iip zo uh hi ci hi. Zun-iip kisek kha lecin zunkholna leh zun lampi damlo sak thei bek thamlo-in kal sungah suang taang sak thei hi. Adang natna tuamtuamte zong piangsak thei lailai hi.\nAgelh: Sianu Vung Hau Lun\nRef: Dr Khin Moe Moe ( Good Health Journal 586). Urinary System (Wikipedia)\nUrinary Tract Infection (Wikipedia) Source: Internet\nVol . 2 Conference Thu kizakna Jul- Sep, 2016


url: =Zomi leh Pilna ~ CS Khai :: ZOMI DAILY\nposted on 10 May 2016 at 7:32 pm Lomkholna: Article, CSKhai, Education\nPilna ih cihin degree sangpipi neihna himasalo hi. Zomi pawlkhatte’n Ph.D, degree ngahte , mipil in ih ciamteh hi. Khiallo na pi in, dikkhinlo hi. Ih pu ih pate in laisinlo, siamsinlo, Ph.D degree cihte neita kei leh uh, na pil mahmah uha, u leh nau kizopna, khua leh tui kizopna leh vaipuak nasepnate ah a dihmun uh nazo pha mahmah uh hi. A taktak in, siamna om a, siamna khitciangin pilna om hi. Pilna ih a tawpna ah ciimna om hi. Mipil hihding sangin mi ciim hihding a kisam zaw a hihi. Mipil pawlkhat te ciim khinlo uh hi. A hizongin pilna leh ciimna a thuahkhawmte ahih leh kuamah in zozo lo ding hi.\nCiimna bek ih thupitsak samhangin, pilna tawh a ki thuah kei leh, saupi paizo tuanlo ding hi. Pilna in ciimna tawh a ki thuah kei leh, a langbai khe tawh ki bang hi. Ph.D thuap 2, 3 ih nei phial zongin ciimna tawh a ki thuahkei leh mite thusimna leh, mite muan leh suan kisuak zo thei taktak lo ding a hi hi.\nZato siavuan (medical doctor) te sepkhelh lei kivukna a, mipil haite sepkhelh, mihaite ki vuk hi. Siamna leh pilna zong thupi mah, ahi zongin a thupi penpen in ciimna tawh ki thuah pilna ahi hi. (Hong nusia sa Rev. Hau Za Cin (Zangtui) in ZCLS Meeting ,October 1999, Kalaymyo Baptist Church ah Sermon a piaklaitak in tu laitak a laigelhpa zong va ki helkha a, laigelhpa in ama ciapteh dan in hong suahsak kik ahi hi.\nGreek mite sungah Socrates, Plato leh Aristotle te mipil, misiam, thu ngaihsutsiam inki ciamteh uh a, a minthang vangvangte a hi uh hi. Zomite in mipil a ih gen Pu Song Theu tawh ki bang kha dingin ka ngaihsun hi. Khat vei Greek gam Athen khuapi sung a om, singkungpi nuaikhat Socrates tawlnga in tu hithiat hi. Socrates pen Greek mite sungah mipil mahmah khat a, a ki ciamteh hi a, mite in zahtak in a minthang mahmah khat a hi hi. Tua bangin Socrates singpi nuai, tutna tungah sunkim laitak tawlnga in a omlaitak in, tangvalno khat hongpai a:\n‘’Socrates aw, bang na cih leh pilpeuhmah na hiam? Na pilna, na kisindan na thusim hong gen dih in ‘’ ci in tangvalnopa in pilna a ngahna dingin tua bangin thu a dong ahi hi. Tua ciangin, Socrates in, tua tangvalno kiangah ‘’pilnnuam takpi na hiam?’’ ci hi. Tangvalpa in ‘’pilnuam takpimah ing’’ a cihciangin, ‘’ka nung hong zui in’’ ci in ki zuisak a, tuigeiah paipih hi. Socrates in tua tangvalpa; tuisungah paipih a, tanngvalnopa maitang tuisungah phumcip hi. Tangvalpa tuisungah a omciangin nak theilo ahihman in, a nuntakna ding in a thaneihzah in diangin, kitom a, tua ciangin suakta hi.\nTua khitciangin Socrates in, tua tangvalno kiangah ‘’tuisungpan na suahtak theihna ding, na sihloh na ding, na kitom a, na hanciam bangin pilna zongin hanciam le cin mipilna suak ding hi’’ ci hi.Man hi. Dik hi. Zomi te misangin ih pilnop zawk a, ih siamnop zawk leh mite sang in hanciam zawk, kulkal zawk, tha leh ngal gimzawk, tawlzawk zek mah kisam ding hi. Khuaulte zong mitesangin a luanzawk zek kisam ding dan na hi hi. Khatvei USA President a 16 napa, Abraham Lincoln suahni khatin USA gamsung ah limsuaih kidemna om hi. USA gamsung a om sangnaupang tampi te in tua kidemna sungah ki helciat uh hi.\nTua limsuaih kidemna sungah a khatna a ngah sangnaupangpa pen Los Angeles pan ahi hi. Tua pa in hih bang in limsuai hi. Bi inn kisia nipniap khat suaimasa hi.(Abraham Lincoln khankhiatna innneuno, bi inn a gennopna a hi hi). Tua bi inn ii a tung inches, letmat 4 ding khawng a ki halna ding mun ah USA President te zumkahna, Innkangpi (White house) lim khat suai hi. Tua ban ah tua bi innsia khat leh Innkangpi (White house) kahlei khat tawh kizom sak hi. Tua bang teng a suaih khitciangin, tua kahlei tungah, laigelh a, ‘’ kahleitung ah a kahnuamkhempeuh kikah thei lai hi. A hi zongin a dawndong, a tawp dong tuna dingin khuaul nakpi in luan kul/kisam hi’’ ci hi\nZogam bekah omnawnlo in, Zomite nisuah, nitumna, sak leh khang ah ih ki khenlaitak in, pilna sinna ding hun a neinawn lo nu leh pate a hih leh thutuam hi. Tua hilo a, khangno pilna sintheihna ding hun a neilai khangnote in, pilna mah ih zon masak tangtang ding thupi ding hi. Ih gam ih lei ah ih omlai in, bangmah siamna leh theihna ih neihloh hangin hong ki simmawh tuan khollo hi. Migam ah ih omciangin pilna neilo, siamna neilo a ih ompen na mahmah hi.\nMite in hong sim mawh in, mite utloh nasep teng kisem kha hi. Pilna, siamna sinding zong a thubaih lo khat ahi hi. A hizongin Socrates in tangvalnopa tuisung ah, aphual takciangin, a nuntak theihna dingin, tangvalpa in hanciam in, thasana, suahtakna a ngahbangin, nuntak nuamzaw, nuntak lemtang zaw ih ngah theihna ding leh mite simmawhna ih thuakloh na dingin pilsina, siamsinna thupi ngaihsut in, hanciam ni.\nIh Zogam ah lampi hong kipuah in, sanginn hoih, hotel leh vanzat hoihnono hong kizat ding, hong kipuah ding, infrastructure hoihnono zat ding ih lunggulh mahmah hi. Lunggulh ding mah ahi hi. A hi zongin tua te sangin ih kisap zawk in siamna leh pilna a hi hi. Germante thu kizakna News sungah ka simkhak thu khat kong hawmsawn nuam hi. China te in Africa gam Congo, Tanzania, Zwimbabwe gamte ah sumtampi bei in investment bawl uh hi.\nLampi bawlsak in, leibawlsak uh a, mawtaw bawlna cih bang a kipan setzung (factory) hoihno no lamsak, bawlsak uh hi. Ih gen gam thumte lampite hoihmahmah, factoryte zong hoihmahmah hi. Lungdam pih hang. A hi zongin China te’n a pilna uh hawmlo uh hi. Hihgammite a dingin China te in pilna investment bawlsak lo uh hi. Abawlsa uh lampi te kisia ta, a bawlsa uh factory (setzungte) te kisia ta, ih gensa gam thumte in tua lampi leh setvan te, a bawlkik theihhna ding un, pilna kicing neilo uh hi. China te bawlsaksa nate a mawkna pi hongsuak ta hi.\nTua hi a, Zogam ah factory kisam hang, inn leh lo, lampi hoih ding, kizopna nuam ding thupi mahmah hi. Infrastructure hoihnono te ih innsung ah zangzo ding cih zong thupi na pi in, tua te sangin, ih gen infrastructure te bawltheihna pilna ih kisam zaw hi. Paunak ah, Mite ngasa napiak sangin, ngasa matdan sinsak in a kici thu pen, thu dik a hi hi. Pilna leh siamna a omnak leh infrastructure hoihnono te in hong zuan ding hi zaw hi. Tua man in, ih gam ih lei ah ih kisap in, infrastructure hoih nono te himasa kei, pilna leh siamna hi, ih cihna tua hang a hi hi. CS Khai (Missionsakedemie an der, Universität Hamburg)\nPrevious: A kisam masa pen ~ T. Sawm Lian\nNext: Apicing lutang makaihoih khat suahtheihna ~ Mang Suan


url: =CHARLIE THUNGETNA – FGA Tulsa\nAmerica gama Civil War laiin US Army galkap Doctor ka sema, Getisburg kidona ah galkap za tampi takin liam thuak ahihmanin ka sepna Zato inn ah hong koih uh a, mi tampi tak khuttan kul leh khe tan kulin om uh hi. Tuate laka khat tangval khangmoi mahmah lai hi a, galkap a lut zawh kha 3 khawng bek pha pan hi. A khut leh khe tan kul ahih manin ihmutna zatui ape dingpa ka mai ah lut masa hi.\nTua tangvalin ihmutna zatui nap ding na ut peuhmah lo, Doctor muh ding a ut thu na gen hi. Ka lut ciang, “Bang hangaihmutna zatui nam nuam lo na hiam? Na natna nasia lua a, nasisan tam luang khe lua hi. Tua ahih manin na pumpi gim lua a, ihmutna zatui loin kong at ngam kei ding,”ka ci hi. Aman, “Doctor, kum 9 ka hihin ka nuntakna Khris khutsungah ka ap khin ta a, amah ka muang ngiat hi. Ka khut leh khena tan sungin zong thuakzawhna hong pia in teh,” ci hi. “Tuaahih leh zu tawm beek dawnin awî ka cih leh, ” Doctor, kum 5 kaphak laiin ka nu in khukdin kawmin hong kawi a, ‘Charlie zu nadawn lohna dingin thu ka ngen hi. Na pa zu hanga si hi,” hong cihi. Tun kum 17 ka pha a zu ka dawn ngei nai kei hi. Zu ka dawn sangin si nuam zaw ing,” hong cikik hi.\nHih hun laiin Khristiante ka haw peuhmah a, tua bang himah leh hih tangvalno thupi sakna leh pahtakna khat ka neicitciat hi. Zato inn a sem Pastor (Chaplain) muh a ut leh ut lohka dong kik a, muh ut hi. Sawt lo sungin Chaplain hong tung paha, “Charlie si kei ni teh, ahi zong si kha zenzen leteh bang honghih sak thei ding ka hiam ?” ci hi. “Ka lukhap nuaia Lai Siangtho bu neu sungah ka nu omna(address) gelhna ka koih a, ama kiangah ka tawntung inn dingzuanin ka paita hi cih hong gensak in la. Tua banah nisim in LaiSiangtho sim loin ka om ngei loh thu leh ama adingin thu kangen zel hi cih hong na hilh sakin. Tua banah New York a Brook-lyn Pawlpi Sunday School Siate kiangah amaute hong hilh lehhong sinsak thute ka nuntakna dingin phattuampih peuhmahing cih hong na gensakin”a cih khit ciang kei lam hong nga kika, “Doctor, kiging khin ta ing ei hong at ta o, tau vet kei ning”cihi. Keimah zaw in lauhpih in ka tha ling a, tua ahih manin inndei langkhat lamah pai in zu tawm ka dawn hi.\nCharlie tunga sa themte ka atkhiat laiin tau het loin thuak a, guh tanna tawh a guh ka tan ciang a lukhap tawh a mai khuh a, ama zak khomin, “Jesu aw kei hong huh in la, ka kiangah omin”ciin thungen hi. A gen bang takin ka at sung khempeuh khatveibeek zong tau loin thuak zo hi. Tua zan ka ihmu thei peuhmah kei hi. “Jesu aw ka kiangahomin” cih thu ka bilkha ah tam den hi. Zan lai khit ciang thoinZato inn ah ka pai a, galkap liam thuak laka 16 a sih khit thuhong hilh uh hi. Tua leh Charlie a sih leh sih loh ka dong pah a, siloin tawldam taka a ihmut theih thu hong gen uh hi. Ni 5 khitciang Charlie in kei hong mu nuam ahih manin hong samsak aka va pai leh, ” Doctor, ka hun tung ta. Zing ciang zing ni suak kamu nawn kei ding hi. Nong kep nong khual nate ah lungdamhong ko ing. Judah mi na hih lam ka thei a, Jesu Khris na uplohthu zong ka thei hi. Ahi zong Jesu Khris a umte si lai tak mel namuh ding ut ing, ka kiangah om gige in,” hong ci hi.\nTua thu pen ka san theih loh lam tak hi a, Jesu min peuhmahhuat cih takin hua ka hih manin ka pai khiatsan hi. Ka office ahka tut laiin Charlie in hong samsak kik a, ahih hang ken, “Tumah mahin mu khin ing” ci in ka nial hi. Hong sampa in Charliesawl bangin hong sam teitei ahih manin ka paikik hi. A room ka tun ciang a nuntakna niam kiat mahmah ta cih kamu a. Ka khut len kawmin, “Doctor, Judah mi na hih manin kongngaina peuhmah a, a hangin ka lawm hoih pen Judah mi ahihman hiî ci hi. Ken, “Kua a hiam?”ka ci pah a, ” Jesu Khris hi. Kakhut leh khete na tan laiin Jesu Khris na up theihna dingin thuka ngen hi” a cih ciang lamdang sain ka thei siam peuhmah keihi. Liamma nasia tak a thuak laiin a natnate phawk kha loin kakha adingin thu a nget theih pen lamdang ka sa hi. Minute 10 khit ciang lungmuang takin ihmu hiaihiai hi. Galkap tampi tak hih Zato inn ah si khin ta a, kuamah hanmualah a luang ka zui ngei kei hi. Ahih hang hih tangvalno luanghanmual dong ka zui hi. Hih tangvalno in a sih dek laia a thugente in ka ngaihsutna khempeuh luah mang khin hi. Sum tampi neiin ka hauh mahmah hang, kum 10 sung peuhmah ka lungsimngaihsutna buai zo hi. A sawtna ciang Charlie thungetna dawninom a, Ka nuntakna khempeuh Khris adingin ki-apin amah kaum hi.\nKhristian ka suah khit, kum khat leh a lang a bei khit ciangnitak khat pen Brooklyn venga Khristiante thunget kikhopna ahka kihel a, Nupi upa sim pian khat hong dingto in hih bangin thugen hi. ìLawmte aw, note kianga ka thu gen nunung pen ahihding um ing. Ka tuap a hoih loh manin Doctor in sawt ka damnawn loh ding thu hong hilh hi. A sawt loin ka tapa Charlie tawhvan khawpi ah kituak ding ka hih manun ka nuam peuhmah hi.”Charlie pen i gam adingin galkap ahih banah Khris adinginzong galkap ahi hi. Kidona ah liam thuakin a khut leh khetetansak ahih nungin zong lungkim takin om a, asih dek cianginzong amah a kem Judah Doctor in Jesu Khris a up theihna dinginthu ngetsak lai hi….î Tua thu ka zak tak ciang kidek zo nawnpeuhmah loin a kiangah ka pai a ka kawi hi. ìSanggam nu, natapa Charlie thungetna Pasian in dawng ai ve. Charlie in a genJudah Doctor pen keimah ka hi; tun ken zong Jesu gumpa lehhonpa in ka sang ta hi. Ka kha nuntakna aman tang ta hiî ciinkhitui luangin ka kikawi uh hi.”Mi hoihte thungetna in vang nei a, na lianpi sem thei hiî\n( Hih thu pen Mark L. Rossvally in Charlie Coulson : The\nDrummer Boy cih laibu a testimony a gelh hi. )\n← Sia CK Khai leh Lasiam Rody Za Lien Sing Te FGATulsa ah hunzang ding\nYouth Combine Service Ah Sapna →


url: =TEDIM LAI SIANGTHO FREE DOWNLOAD\nAhi zongin Zomi Baptist Convention phuat leh tua-ah General Secretary tavuan a let ciangin lai teina ding hun ngah nawn lo ahih manin Thuciam Lui bute kitei pah loin kum tampi hong bei hi. Judson Kawlgam a tun zawh kum cinna pawi kumin Rangoon khuapi-ah tung hi. Tu-in i ngah ta hi. Bu bang zah kikhen hiam cih kithei lo hi. Laigelh mite thapia in, mi a tampipi te muh theih dingin na Share kawikawi in. Japan gal sungin van leh laibu khempeuh mangthang khin ahih manin Thuciam Thak bu a khet kikna ding uh laibu nangawn kimu zo lo hih tuak hi.\nBu bang zah kikhensak hiam cih kithei lo hi. A sawt loin kikhawng khin pah ahih manin kumin LST bu 2, kikhen kik hi.\nCope in tei khin hi ci-a ciaptehna a om hangin a bu-in kikhen lo a, a laidal MSS zong kimu zo nawn lo hi. Tua kum March kha-in Trdim khua-ah Chin Hills buppi Khristian gambup khawmpi tunga, mihing bang pha dinga kilamen pen mihing 1, khawng pha a, an nek tuidawn zindo pawlpi adingin haksa zah dongin mite kikhawm uh hi.\nLai Siangtho – Tedim Lai Siangtho\nTu-in kum-a kikhen pen mah zong kipuahpha kik zo a, tua-a kipuahpha pen cik ciangin kingah thei ding cih kithei nai lo hi. Piancilna leh Paikhiatna zong Rev. Bu bang zah kikhen hiam cih kithei lo hi.\nJanuary 2, ni-in second proof reading kizo hi ci-in thu puak hi. Cope pen Tedim gam mi Sia Vial Nang in zong huh hi ci-in kiciamteh hi. Post a Comment ijonkzmkrdezign. Bu bang zah kikhen cih kithei lo hi. Hih bang danin Marka, Luka, Johan bute zong a tedim lai siangtho a kikhen masa hi a, ahih hangin tua tedim lai siangtho cik kumin kikhen hiam cih kithei lo hi.\nWALLPAPERS ENAKEI GIRL\nJapan gal sungin van leh xiangtho khempeuh mangthang khin ahih manin Thuciam Thak bu a khet kikna ding uh laibu nangawn kimu zo lo hih siagtho hi. Ahi zongin Zomi Baptist Convention phuat leh tua-ah General Secretary tavuan a let ciangin lai teina ding hun ngah nawn lo ahih manin Thuciam Lui bute kitei pah loin kum tampi hong bei hi.\nLaigelh mite thapia in, mi a tampipi te muh theih dingin na Share kawikawi in. Cope in a tei Thuciam Thak bu Rev. Kam Khaw Thang lai tei dingin a seh khiat slangtho Thuciam Lui tei kipan taktak pan hi. Kithei khial kha ahi zongin a mangngilh kha ahi zongin om thei ding ahih ciangin a manzaw a theite in nong zaksak pahna ding uh deihna tawh hong kigelh hi.\nTedim lai siangtho bangin Kawlgam khamtung Zopau lak pan a masa pen Thuciam Thak bu kum ciangin Tedim pau tawh siangtuo hi. Cope in Thuciam Thak bu a zawh ciangin Thuciam Lui bute tei toh pah ding a tupna thu zong om hi.\nKam Khaw Thang in tei pah a, Thuciam Lui a kiteisa tawh kigawmin bu 10, kikhen hi. Hih a kikhet ding lai-in Thuciam Thak bu pocket size tawh khet ding ahi zongin a kideih leh a kingen hi napi-in kikhen pah thei lo hi. Judson Kawlgam a tun zawh kum cinna pawi kumin Rangoon khuapi-ah tung hi.\nTua zawh ciangin zong Thuciam Thak bu pen bang zah vei kikhensak kik hiam cih ciaptehna ka mu kei hi. Cope a kipan tuni dongin Tedim LST hong teisak, khetsak leh hong hawmkhiatpih ute, naute khempeuh leh lai lam sai siate hangin Topa tungah lungdam thu puakin, mai lamah LST a kicing tedim lai siangtho i ngah zawhna ding thu ngen ciat ni.\nNih vei khetna pen bu 1, kikhen hi ding hi. Thuciam Thak bu khat vei khetna kum hi leh a nih vei khetna kum pen kithei cian lo hi. Cope in Matthai bu a zawh peuh ciangin laibu dangte tei to pah ngekngek a, November 22, in Thuciam Thak bu khempeuh khet theih dingin kiman zo tedim lai siangtho ci-in BFBS zumah thu puak hi.\nTedim gamah missionary hong sem masa pen Rev. America panin hong ciah ciangin Sia Hau Go mah in a tei dingin ngaihsutna om ngei hi.\nJOHAN 1, Tedim Bible (TDB) | The Bible App\nCope in a tei Thuciam Thak tedim lai siangtho bek kum-a kikhen bangin bu 2, kikhen kik hi. Bang hang hiam cih leh, mailam hunah hih bang thute a man tak leh a kicing takin kiciamteh nuam ding ahih manin tu-a kipanin i kan ciat ding kisam hi.\nTu-in i ngah ta hi. Hih banga hong kivaihawm theihna zia zong Kawlgam-ah missionary a sem masa pen Rev. Khamtung gambup Zomite in Thuciam Thak bu a ngah cil kum uh ahih manin kilawp ciat hi dingin ki-ummawh hi. Ngaihsutna hoih thei penpen tawh a nuai ah Comment na pia zel in maw Sanggam. Hih a teina-ah Rev.\nZATOX BRUTAL FREE DOWNLOAD


url: =Thukhente 7 | Siantongluan.net\nThukhente 7 |\nTua ciangin Jerubbaal (Gideon a cihna) leh amah tawh a om mi khempeuh zingsangin tho baihin Harod tuikhuk gei-ah giahphual a sat uh hi. Midian-te giahphual pen amau kiang pan leilu lam, Moreh mual kiang, kuam sungah om hi.\nTopa in Gideon kiangah, "Amau khutsungah Midian mite piakna dingin nang tawh a omkhawm mite kei-a dingin tamlua hi. Tua bangin tamlua leh kei tungah Israel-te kisialin, Komau hatna hangin ka gualzo uh hi, ci khading uh hi.\nTua ahih ciangin tu-in mite zakin taangko in la, Lau-in a ling mi peuhmah a inn-ah ciah un, ci in," a ci hi. Tua ciangin Gideon in amaute ze-et hi; tul sawmnih leh tul nih ciahkikin, tul sawm bang bek omlai hi.\nTua ciangin Topa in Gideon kiangah, "Mite tamlua lai ahih manin tui gei-ah amaute paipih in. Nang-a dingin tua munah amaute kong sinsak ding hi. Nang kiangah, Hih mipa nang tawh hong kuan ding hi, ka cihpa nang tawh hong kuan ding hi. Nang kiangah, Hih mipa nang tawh hong kuanlo ding hi, ka cih peuhpeuhpa kuanlo ding hi," a ci hi.\nTua ahih ciangin amah in tui phualah mite paipih suk hi. Topa in Gideon kiangah, "Ui in a liah bangin a lei tawh tui a liak mi peuhmah na tuamkoih ding hi. Tua mah bangin tui dawn dingin a khukdin suk peuhmah zong na tuamkoih ding hi," a ci hi.\nTui a liak, a khut uh a kamah a tuah mi za thum ahi hi. Ahih hangin a dangte khempeuh tui dawn dingin khukdin suk uh hi.\nTua ciangin Topa in Gideon kiangah, "Tui a liak mi za thumte tawh nangmah hong honkhia-in, na khutsungah Midian mite kong pia ding hi. A dangte khempeuh amau inn ciatah ciahsak in," a ci hi.\nTua ahih ciangin amah in Israel midang khempeuh ciahsak a, a beelte leh a peengkulte khempeuh uh a kem mihing za thumte a khawlsak hi. Midian-te giahphual pen amau khanglam kuam sungah om hi.\nTua zan mahin Topa in ama kiangah, "Tho in, giahphual simin pai in; bang hang hiam cih leh na khutsungah kong piazo hi.\nAhih hangin na simsuk ngam kei leh, na nasempa Purah tawh a giahphual nai uhah paisuk in.\nTua ciangin amaute thugen na za ding a, giahphual simin a kuansuk dingin na tha hong khauh ding hi," a ci hi. Tua ciangin a nasempa Purah tawh giahphuala om galkapte in a pualamah a galpanna munah a paisuk uh hi.\nMidian mite, Amalek mite, leh Nisuahna lam mite khempeuh kauphe bangin tamin kuam dungah om uh hi. A kalaohte uh simzawh hilo a, a tamna pen tuipi gei-a sehnel omzah bang ahi hi.\nGideon a tun ciangin, mi khat in a lawmpa kiangah mang khat na gen hi. Amah in, "Ngai in, mang khat ka man hi. Midian-te giahphual sungah mangbuhham tawh a kibawl moh khat hong tuksukin puanbuk hong ban a, puanbuk deng kha-in puanbuk puk a, puanbuk kilumletin leilakah kiphah hi," a ci hi.\nTua ciangin a lawmpa in dawngin, "Hih pen, Israel mi Joash tapa Gideon namsau lo adang hilo hi. Pasian in ama khutsungah Midian leh mihon khempeuh pia khin hi," a ci hi.\nGideon in a mang leh a khiatna a kigenna a zak ciangin Pasian bia-in a khukdin hi. Israel-te giahphualah ciahkikin, "Tho un, bang hang hiam cih leh Topa in na khutsung uhah Midian honte hong piazo hi," a ci hi.\nAmah in mihing za thumte pawl thumin khenin, amaute khempeuh tungah peengkul leh beel sungah meilah a om beel hawmte a pia hi.\nAmaute kiangah, "Keimah hong en un la, a giahphual nawl ka tun ciangin kei hih bangin hih un.\nKei leh ka ompih khempeuh in peengkul ka tum uh ciangin, giahphual pang khempeuhah zong peengkulte tum un la, Topa}-a ding leh Gideon-a ding, ci-in awng un," a ci hi.\nTua ahih ciangin, amaute in galvil a laih khit phet, zankim laitakin, Gideon leh amah tawh a om mi za khatte giahphual nawlah hong pai uh a, amaute in peengkul tumin a khutsung uha om beelte a sukham uh hi.\nA pawl thum-un peengkul tumin beelte sukham uh a, a veilam khutun meilah tawi-in, a taklam khutun a tum ding uh peengkul tawi uh hi. Tua ciangin amaute kiko-in, "Topa a ding leh Gideon-a ding namsau khat!" a ci uh hi.\nAmaute a vekpi-in giahphual kiimah ding uh a, a galte khempeuh uh kiko-in taikhia uh hi.\nAmaute in peengkul za thumte a tum uh ciangin, Topa in a galte khempeuh a namsau uh tawh amau leh amau kisatgawp sak hi. Tua ciangin a galte uh Zererah gei Bethshittah ciang, leh Tabbath kiang Abelmeholah gamgi dong tai uh hi.\nTua ciangin Naftali, Asher, leh Manasseh minamte khempeuh sung panin mite kisamkhia a, amaute in Midian-te a delh uh hi.\nTua ciangin Gideon in Efraim mualtung gam khempeuhah kamtaite sawl a, "Midian mite langkhatah hong kuansukin Bethbarah ciangdong luite hong la un la, Jordan zong hong la un," cisak hi. Tua ahih ciangin Efraim mite khempeuh kisamkhia a, amaute in Bethbarah ciangdong luite la-in, Jordan zong a la uh hi.\nAmaute in Midian ulian nihte Oreb leh Zeeb a man uh hi. Amaute in Midian-te a delh kawmun Oreb Suangpi-ah Oreb that uh a, Zeeb Leenggahsukna-ah Zeeb that uh hi. Amaute in Jordan galkhat Gideon kiangah Oreb leh Zeeb lutangte hong paipih uh hi.\nTedim Lai Siangtho / Laibu: Thukhente 7


url: =ZAM Thupuak :: 23 Sep 18 (Refugee te hamphatna kipialo ding) :: ZOMI DAILY\nZAM Thupuak :: 23 Sep 18 (Refugee te hamphatna kipialo ding)\nposted on 22 September 2018 at 5:51 pm Lomkholna: Malaysia, News, Refugee, ZAM, Zomi\nGAMBEL MITE PEN GAMMI TE BANGIN HAMPHATNA KHEMPEUH KIPIA LO DING\nAnwar Ibrahim in Malaysia gamsung a om gambel mite pen mihing khat leh khat ki hehpihna tawh kizui in omsak in, akisam bangin panpih na ka pia ding uh a, ahi zongin gamsung mite ngah bang hamphatna te pen a kikim in ka pia zo kei ding uh hi ci in 16 September 2018 ni in gen khia hi.\nA sawtloin Malaysia gam ah Party lian khat ahi PKR party lutang pi dinmun hong la kik ding ahi (Amah pen hih PKR lutangpi dinmun hi ngei khin a, ahi zongin thong a kiatna hangin a zi-in lutangpi dinmun tawmvei sung a la phot ahihi) Anwar in Corus Hotel ah khangno te tawh kimuh khopna aneih sungin atung a bangin a genkhiat ahi hi. Tua bangin kimuh na sung ah mihing te ngah ding kilawm hamphatna tawh kisai thute (Human Right) thupi bawl in zahtakna leh gammi te khangto in nuamsa tak in a nuntak theih na ding pen hoih tak in et kak kawm in ka sem ding uh hi ci hi.\nMi khatin Anwar Ibrahim kiang adotna ah, hih ih gamsung a hong om gambel mite pen tu a sangin a hoih zaw in koih in pilsin theihna zong gamsung mite bangin na pia ding uh hiam cih dotna tawh kizui in Anwar in ” Amau (Refugee) te pen mihing khat ahihna uh tawh kizui in hoih tak in ka koih ding uh a, ahi zongin gamsung mite tawh tan kikim in koih ding pen hi theilo ding hi. Gentehna in na inn ah hong bel khat pen hehpih huai na sakna tawh hoihtak in khoi in, na kem zongin na tate tawh kibangin na koih ngei kei ding hi. Tua ahih manin gammi te tawh akibang in hamphatna te bel ka pia kei ding uh a, ahi zongin hoih tak in kem in khoi ding ka hanciam ding uhhi. Amau gam pan in bawlsiatna leh gal bawlna a thuak te pen ka huu ka kem ding uh hi ci-in gen khia hi.\nMalaysia gam in leitung bup mihing te ngah ding hamphatna (Human Right) lam tawh kisai in thukim na (core international human rights instruments) nam (9) a om lak ah nam (3) bek ah suaikai uh hi. Ahizongin tulaitak in kumpi hong sem ahi Pakatan Harapan te in kitel hun sungin kamciam (Promise) 60 a piak na sung uh ah, a 59 na ah 1951 Refugee Convention pen suai kakai ding uh hi cih zong khat in kihel ahihi.\nMalaysia gam sung UNHCR zum pan in ciaptehna a ngah gambel mi pen August 2018 ciang ah mimal161,140 pha a, tua sung panin kawlgam pan hong tai mimal pen 139,740 pha ci hi. Malaysia gam ah gambel in hong pai kawlgam mite sungah Chin State pan minam te, Rohingja te, kawlte, Rakine leh a dang minam neu tuamtuam te kihel uh hi. Ref:malaymail, UNHCR\nZOMI IDOL MALAYSIA -2018 KIPAN TA DING\nKumsim ih neih ngei om mah bangin Zomi Khuado pawi muakna in ih bawl zel Zomi Idol Malaysia-2018 pen September 24, 2018 ni-in kipan ta ding hi.\nHih kidemna ah kihel ding te\nIdol No. 1 Khawm Pau (Anlangh)\nIdol No. 2 Mawi Lian Sawm (singlei)\nIdol No. 3 Kham Khan Khai (Tungtuang)\nIdol No. 4 Pau Khan Mung (Sawbuayesen)\nIdol No. 5 Ning Lun Cing (Mualnuam)\nIdol No. 6 Khai Tup Za Lian (Laaitui)\nIdol No. 7 Nang Khan Muang (Buan)\nIdol No. 8 Kham Suan Piang (Tuizang)\nIdol No. 9 Hen Lam Thang (Anlangh)\nIdol No. 10 Cing Hawm Siam (Tuimui)\nIdol No. 11 Langh Sian Tung (Phaileng)\nIdol No. 12 Cin Khoi Mang (Pyidawtha)\nAhun :11:00 AM\nAmun :Manna Zomi Christian Church (MZCC)\nContact :Sia Thawng Pi 016 644 3011 :Sia Enpi 017 334 2760\nZOMI LEAGUE TEAM MAKAITE TAWH KIMUH NA OM DING : Ih bawl ngei a om mah bangin Zomi League 2018 zong nopci takin kibawl ding hi. Zomi League a lut ding team Makaite leh Committee te kimuh khopna pen 24 September 2018 (Monday) ni sun 12:00 hun in ZAM zum ah kinei ding hi.\n(1) Sia Pau Sian Piang – 016 3185 296\n(2) Sia Thomas Piang – 018 3566 881\n(3) Sia Gin Go Mang – 018 2021 216\n(4) Sia Kam Sian Mung – 018 3122 957\nMAPANG KHAWM NI ZOMI KHUADO 2018\nZomi Khuado pawi bawl ding tawh kisai in 08 August 2018 (Wednesday) ni-in ZAM zumah thudotpi te tawh kikup khopna kinei in, Zomi Ngeina Khuado Pawi lim\ntak bawl dingin thukimna kinei hi. A mun dingin Zomite Khuado Hall, Chin Woo Stadium mah ki kipsak hi.\nKhuado pawi nasiatak a bawlna dingin sum leh pai tam pi hong kisam ahihmanin muanna leh lametna lianpi tawh Khuado Committee in anuai a bangin mapang khawm dingin kong zawn uh hi.\n2. Biakna pawlpi khat ciang RM300 pan a tungsiah leh 3. Khua kipawlna leh Pawlpi panbek hilo in, mimal in zong ma ih pan khop na dingin kong ngen uhhi.\nKhuado ni dingin 15 October 2018 (Monday) ni dingin kikip sak hi.\nZomi te kumkhen Khuado pawi ah Malaysia leitang tung a om Zomite khempeuh khatzong pelemlo a, ih kihel kim theih nading deihna tawh kong theikhol sak uh hi. Tuasung ah Zomite maban ding thugenna, Zomi Idol Malaysia 2018, Laam tuam tuam, lasaknate a kipan kivakna/talent show tuamtuam zong om ding a hihmanin khuahun sia leh thusia tuamtuam te tawh kipelh nadingin thungen ciatni..Zomi Khuado pawipi muakna in ih neihngei sa mah bangin in Zomi League kimawlna zong om ding hi.By: Khuado Committee 2018\nZOMI KHUADO PAWI ADING PANPIHNA HONG PIA SA TENG\n1. ZCF -Kota Damansara -RM300\n2. MZCC Pawlpi -RM300\n3. Harvest Church -RM200\n4. ICA -Songai Long -RM150\n5. Rawang Zomi Innkuan -RM300\n6. ZAC Pawlpi -RM300\n7. ZCCM Pawlpi -RM500\n8. MLPP Pawlpi -RM350\n9. IZCC Pawlpi -RM300\n10. Dal Sian Hung Ministries -RM100\n11. Saizang Khua Kipawlna -RM200\n12. Mualpi Khua Kipawlna -RM200\n13. Lunmual Khua Kipawlna -RM100\n14. Buanli Khua Kipawlna -RM200\n15. Bapi Khua Kipawlna -RM100\n16. ZEM Pawlpi -RM300\n17. Laaitui Khua Kipawlna -RM200\n18. ZCF-Bethany Pawlpi -RM100\n19. Kansau Khua Kipawlna -RM200\n20. ZCA Pawlpi -RM300\n21. ZBCM Pawlpi -RM100\n22. Darkhai Unau-Malaysia -RM100\n23. Teeltui Vontawi Innkuan (TIM) -RM200\n24. MBF Pawlpi -RM300\n25. MMC Pawlpi -RM300\n26. Kawl Zozang Innkuan -RM100\n27. Mualbeem Innkuan Malaysia -RM200\n28. Mualnuam Innkuan Malaysia -RM200\n29. ZCC Songai Long Pawlpi -RM150\n30. Pimpih Innkuan Malaysia (PIM) -RM100\n31. Zomi MU Fans -RM200\n32. Ngalbual Innpi -Malaysia -RM200\n33. Teeklui Khua Kipawlna -RM100\n34. Saipimual Khua Kipawlna -RM200\n35. Pyidawtha Innkuan – Malaysia -RM100\n36. EBC-KL Pawlpi -RM300\n37. Phaiza Innkuan-Malaysia (PIM) -RM200\n38. Adonai Zomi Christian Fellowship -RM300\n39. GGA Pawlpi -RM100\n40. Suangsang Khua Kipawlna -RM200\n41. Haiciin Khua Kipawlna -RM100\n42. Haupi Innkuan – Malaysia -RM200\n43. Cikha Innkuan – Malaysia -RM200\n44. Ngennung Khua Kipawlna -RM100\nZAM zum ah palai a sem Sia Gin Go Mang te innkuan in Malaysia gam sungah om thongkiate sung pan in panpih ding neiloin ahamsa phadiak te huhna dingin RM 650 hong pia khia uh ahih manin kilungdam mahmah hi. Topa’n a pawlpi thupha hong pia semsem in, mailam ah zong mipih te ading mapang in nasem zo semsem ding in hong zang toto lai tahen.\nMYRC CARD KIBAWL THEI LAI\nZAM Card tawh MYRC card bawl nuamte in kibawl thei lai ding hi. ZAM zum pan in kalkhat in nikhat ta kibawlpih den a, nipi zawh ni thum ni (Wednesday) nisim in ki bawl thei ding hi. Abawl nuamte in omna inn (Full Adderss), Nasepna sai/company min, Nasepna mun (Full Address) leh nasepna Makai or boss te ih contact No. te kisam hamtang ding hi.\nINTERVIEW NA PAI CIANG\nUNHCR/RSC/DHS zum te ah interview na ngahding ciangin Tedim pau mah ci hamtang theileng hoih pen hi. Namdangte pau bangzah ta in ihsiam zongin ei mau pau mah tawh kibul tun zaw hamtang hi. Ih pau mal khat hangin ih mailam thu asia/apha ding kikhel hi.\nNang ut lohpi zawhthawh thu tawh namdang pau hong kizang sak lo ding hi. Azenzen in interview sungah pau tawh kisai haksatna natuak khak leh pau telsiam keng ci-in thunei te kiangah interview hun sung mah in na telloh na sianggen pah in. A zenzenin hih pau vai tawh kisai zawhthawh thu tawh hong kisawl leh minam kipawlna zumte ah hong zasak hamtangin.\nThangkai Suangpi Khuami, Yangon khuapi Yuzana vengah om Yuzana Christian Church Pastor Rev. Zam Lam Thang Makaihna tawh Thangkai Suangpi khuami Pastor Benjamin Gin Hau Thawng (Zomi Baptist Church), Mualnuam Khuami Pa Neng Za Cin leh Anlangh Khuami Nu Lian Sian Niang te in Malaysia hong zin sungin Zomite a veina tawh ZAM zumah hong hawhin holim na leh ZAM zumpi panin Malaysia Zomite a dingin thungetsak na hong nei hi. Topa’n a nuntakna ah minamte a ding in hong zang semsem lai tahen.\nUSA pan hong zin Rev. Suan Khan Do in Malaysia hong zin sungin Zomi te a veina tawh ZAM zumah hong hawhin holimna leh ZAM zumpi pan in Malaysia Zomite adingin thunget sakna hong nei hi. Topa’n a nuntak na ah minamte adingin hong zang semsem lai tahen.\n1. Han Thuam (Buanli) Hospital Kuala Lumpur\n2. Lalam (Khampat) ACTS\nZATO LAM TAWH KISAI : Zato lam tawh kisai-in vai khat peuhpeuh na neih leh Contact :Sia Mungpi 018 3122 957\nJURU CAMP AH\n1. Ro char puii (Letpanchuang)\n2. Lun Ngaihno (Nankateih)\nBELANTIK CAMP AH\n1. Lian Khat Pum (Sialthawzang)\n2. Lal Thawn mawia (canan)\n3. Kam Khan Lian / Khua-Munlai\nHih Camp a omte khua leh tui sanggam meltheih te tawh contact kingah loin om uh ahih manin tanau meltheih ih om leh ZAM zum ah hong zasak un.\nKIMAT KIHEN NA TUAK LEH : Zomi te sungah kimat kihenna na tuak zenzen leh hih phone no. te ah na hopih pah in. Nang a dingin a kibaih sa in om den ding uh hi. Sia Tuang Pu : 016 254 4093, Sia Go Mang : 018 202 1216\nSubang ah Puankhui siam Numei/Pasal 3 ki nawhdeih hi.Omna pia-An pialo. Nasep hun-Monday to Friday 8:00am to 6:00pm/Saturday 8am to 4pm Nai khatsung khawlhun. Off day- Every Sunday. Khasum- Rm1400 English or Malay zang thei hamtang ding. Na sep hahkat te khasum khan toto.\nNASEP LAM TAWH KISAI : ZOMI nasep neilote in nasep tawh kisai dotnop na neiuh leh Sia Khuppi— 016 3838 014, 011 3563 2059\nPrevious: Mipi mai ah Thugensiamna (Part 2) ~ AS Thangbawk\nNext: Leitung Khatna – Gam Thumna Zomite ~ Pu Zokhai\nZahtakna in itna kip sak\nFebruary 20 ni Zomi Nam Ni hi ~ J. Thang Lian Pau\nZYA Official Bank Account tangkona\nZAM Thupuak :: 15 Apr 18 (RSC te ki pankikding)\n2015 kumthak lungngaihna


url: =Tulaai Leitung Thuthang Tuamtuam Updates April 10, 2014\n· Kawlkumpi te in kilema ci in Sial ci tawh zolbang in alangkhat tawh ongzol in alangkhat ah thautawh ongngim veve laai a hihman in April 10, 2014 ni Kachin gam Mansi Township sung ah KIA leh Kawlte nasiatak kikaap uh a Mansi town ship sung aom Khua 11 pan mipite China gamlam ah azan azan in gaaltaai uhhi.\n· Pi Suu Kyi zong teekmahmah ta himah leh thahaat laaimahmah ahihman cidam in Germany vatung kheulel a April 10, 2014 ni in President Joachim Gauck leh Prime Minister Angela Merkel tetawh kimukhawm uhhi.\n· President Obama zong Kawlgam kumpi vaaimuak zia nuamsa in zongsang simpian hiding hiam Nov 9-10,2014 Nyipidaw a kibawlding Asean Khawmpi ah akahkawm Kawlgam kumpite tawh kimuding ci in Taangkokhol keei uhhi. Kawlgam zin peen tai kisa simsim hiding um ing.\n· India gam Kiteelnapi daaitak in mee kikhiatoto thei a adiak in India gam a Party lian nih ahi Congress party leh BJP party te kisikim mahmah in kidemto hiamhiam pian uhhi. BJP party ten akum 10 asim hih Congress party te azawhsawm den zong hin kilam en mahmah uhhi. Prime Minister pan akhawl ahi Manmohan Singh in bel BJP in gualzawhna ngah in BJP makaai Narendra Modi ongkah ngeingei leh bel buaiding ci in genkhol hi. May 16 niciang azo alel ongtaangkokhia ta ding uhhi.\n· Australia gam Queen Island tuikulh tung ah April 10, 2014 Fridayzanlam ciang in Cyclone huihpi leh guahpi kithuah in nasiatak in nawkding a lauhuai mahmahding ahiman mipite kidop mahmahding in kumpi thuneiten zasak khol uhhi. Zomi bel omsam kenteh maw\n· Indonesia gam Parliament kiteelna zong kizomtoto laai a tulian in Kumpi langpang ahi Democratic Party of Struggle ( DPI-IP) thahaat mahmah zaw cih kimu ahihman in kumpi lam buaipian litlit ta uhhi. Hibang daan hileh July kha President kiteelciang apanmun uh khahsuak khading zong ahihi.\n· American Secretary of Defense Mr Chuck Hagel leh China Defense Minister Chang Wanquan tegeel in April 9,2014 ni Shanghai khuapi pan mipitung leh thukante tung ah dingkhawm hilhial sa in thupulaakkhiatna nei uha, US lampan Mr Chuk Hagel in China tuipi buaina tawh kisai in Kotawh akipawl gamte akisam bang in kapan pihding uhhi ci in gen a, China lampan leuleu hi China tuipi buaina tawh kisai in akuakua cih olnotak in kamang kilkel keiding uhhi cigiapgiap tuakmawk uhhi.\n· Malaysia Vanleeng mang I black box pan paikhia hiding a upmawh awging thak nih Vanleeng zongpawl in April 10, 2014 ni in zaakbek uh ahihman thangah mahmah uha, Tuipi sung pi 5,000 ah Tembawpi te sungluut ziahziah ta uhhi ci in Australia thuneite in pulaakkhia uhhi.


url: =ZSL 4: TOPA’ MIT: LAISIANGTHO IN LEITUNG A MUHNA - Zomi Adventist Innkuan\nLesson 4 *October 17–23\nTOPA’ MIT: LAISIANGTHO IN LEITUNG A MUHNA\nSABBATH NITAKLAM Oct. 17\nTukalsungteng Simding: Proverbs 15:3; Job 12:7–10; Eph. 6:12; Revelation 20:5, 6; John 1:1–14; Mark 12:29–31.\nKamngah: “Topa’ mit in munkhempeuh mu a, misia mipha hong encik kim hi.” (Proverbs 15:3).\nPolish laphuakpa Czeslaw Milosz in la khat gelh a, a kipatna ah ganhingte pausak hi. Bilpi, zulei cihte pausak hi. Leitungah ei upmawh thute leh ataktak thute akibang a ommah bangin, ganhing taktakte in kibatna tampi nei uhhi cihi. A lakhupna ah “Hih thu ngaihsun inla, patau in” cihi.\n“Patau” cih pen khauhliang himah leh, leitung mite’n leitung’ thu a upmawhte uh khialgawp thei hi. Gentehna in, kum 2000 sungbang leitung mipil pente in, leitung pen vannuai laizang ah tanglo in tu hi ci in um uhhi. Tuhun mipilpen te’n zong, nathemno khat kikhelkhel in mihing hong piangkhia hi ci in um uhhi.\nMihing ihih manin, leitungpen i laai-et (koppih neilo) ngeikei hi. I kikal hong dal “kaaldal” khat i omsak den a, tua dalna in ei khiatdan leh ei teldan hong huzaapgawp hi. Tua kikal daalna pen leitung muhzia i ci a, tua leitung muhziapen khangnote pan kipan khanghamte nangawn tungah Laisiangtho in leitung aemuhzia hilhcian ding kisampha mahmah hi.\nOxford University mipilpa khatin, leitung leh asung omte khempeuh thutak omvet kei ci hi. Eite mahmah pen leitung dangdangte in a thahat mahmah computer-te tawh hong bawltawm uh ihihi ci hi. A lungluthuai mahmah thukhat hipah a, dotna khat hong piangsak pah hi: A taktak pen koibang dan hiding hiam cihthu ahi hi.\nA zai a dawn theihna’ng thunih omthei a, khatbek mah thukip hilailai hi. Amasapen bel i vankumpi leh asung a om khempeuh, eite nangawn e, bangmahin piangsaklo, bawllo hi. Hici a omlel. Tuabel haivai phadeuh e. Pasian omlo, pasian neute zong omlo, vanglian siangtho omlo. Na khempeuh in ama’ thu in omlel. Mikhatin abeisa kum 2,500 lai in “atom kici mal neucik leh guak-hawm” bek omhi cihi.\nA nihna pen bel vanglianpa (te) in vankumpi piangsak cih ahi hi. Vankumpi in ama’ thuthu in omlel cih liangsangin, a nihnabel thukip zawdeuh, ngaihsuthuai zawdeuh hi. Ommawklel cihbel gentel na’ng zong omlo hi. Hih muhdan in “atom kici malneucik leh guak-hawm” cihpen huam thei zawdeuh mahleh ciangtanh bel omthei keimawk. A taktakte pen a zai zawdeuh, a thukzawdeuh leh pasian umlote muhdan sangin kicing zawtham pekin hong musak hi.\nAnuai a munte in, tuni sinna panin hongpiang ngaihsutnate’ vai bang genuh hiam? Psalms 53:1; Proverbs 15:3; John 3:16; Isaiah 45:21; Luke 1:26–35.\nChristian pilna ah Pasian om takpi cihbek hi lo a, koibang Pasian hi a, hong itna hong donna bangciang cih hilai hi. A lamdang Pasian hi a, ngeina thukhamte zang hinapi tua ngeinate in amah ukhetlo bekthamlo a deihbangin lumlet theilai hi (Zeisu nungak siangtho sung pan hong suah dan). Hih pen a pil mahmah tuhun leitung mite’n science lam pilna tawh kituak ci mawkmawkuh a, Pasian umlote leh leitungnate amau thu a omlel cih amuhdan bang tawh hong kizawitawn kik bilbel hi.\nSee also ZSS 7: Zeisu le Mi Kitasamte\nPasian umlote’ muhdan toizia deihtak ngaishsut-sak lecin, Laisiangtho muhdanah lei-tung ngeinate zangthei napi tuate’n ukcip sakvetlo hi. A tawpna ah, Pasian umlote muhdan sangin, Laisiangtho muhdanmah, banghangin thukip hizaw veve thei ding hiam?\nKum tampipek lai in German thungaihsun siampa Gottfried Wilhelm Leibniz in, akibulpat mahmah dotna khat dong hi: “Banghangin bangmahlo munah bangkhat om thei hiam?\nAnuai a munte’n Leibniz’ dotna koici dawnuh hiam? Gen. 1:1; John 1:1–4; Exodus 20:8–11; Revelation 14:6, 7;Job 12:7–10.\nLaisiangtho in Pasian omna a pulakna lunglut huai mahmah hi. Gen. 1:1 ah nialna tampi tak tawh panpah miaimuai lo hi. Om ahihna pulaksuk ziau (etbeh ding Paikhiat 3:13, 14) a, tua pan Pasian in Piangsakpa ahihna laimai tampi takah pulak suksuk hi. Piansakna tangthu in Christiante ading pilna bulpi mah hipah hi. Christiante’ upthute khempeuh piansak hun niguk sung tengin piang ahi hi.\nLaisiangtho in mawhphelna peuh, thukhampeuh, singlamtehpeuh, thawhkikna peuh leh nih veina hong kumkikna peuhtawh pan themthum hetlo hi.\nPasian in Piangsakpa cihtawh kipan a, den a thudangdangte in, Pasian pen Piangsakpa ahih nathu a kicianin pulakkhia lo hi.\nTua hi a, Laisiangtho muhdan inbel, piansakna mah hong pibawl pen hi. Hih pulakna in tulai science pilna talsik in dopah hi. Evolution – kum-awn tampi sung hunla in nuntakna damdamin kikhel in upmawhlohpi in piangkhia ci uh a, ahihhangin Laisiangtho in kum awntampi’ thu genlo hi. Laisiangtho leh Christian’ upna a tangdo pen hih evolution lo adang zong omtuak khollo lel hi. Evolution upna pen Laisiangtho bangin piansakna upna tawh kituaksak ding cih peuhmah thubaih hi hetlo hi. Laisiangtho leh Christian’upna thukhunte zahpihna suakding ahih manin hithei vetlo hi.\nPasian in i hunneih lakpan khen sagih khen khenkhat, kaalkhat khatveita, thudang hang hilo, niguksung piansakna phawkna’ngin hongngen hi. Hih upna in Christiante muhdan i thubulpi leh a thupipen a hihna koibangin pulak hiam?\nLaisiangtho in Leitung a Muhna\nThupatna sungah om bangin leitung peuhmah i lai-et(neutral) ngei hetkei hi. Gentehna in, Pasian umlopa in sakhituihup a etciangin, a pianngei ciang lobuang muhbeh tuanlo hi. Mihingte muhna tungsiah bangmah khiatna neisak tuanlo uhhi. Alangkhat Laisiangtho lam pan et ciangin, a pianngeibangin tui leh khuavak hang hibeklo in, Pasian in tuiciin tawh leitung susia nawnlo ding cih hong kamciam (Gen. 9:13–16) zong mu lai uhhi.\n“Amawh akhial amite adingin Pasian hong kiniamkhiatna leh hong lainatna in lianmahmah a, kamciamna sakhituihup hongpia hi. Tuiciinkhit khangthak tate in, tua vanlai a kikhung diadua sakhituihup pen bang himawk hiam ci in adot uhciangin, Nu/Pate in, tuiciin tangthu suutding a, Sangpenpa in, cikmah ciangin tuiciin tawh leitung susia nawnlo ding cih kamciam bawlin, tua a kamciam kipsakna in, sakhituihup kuaikawi in meiisungah hong koihsak hi ci in gending hi”—Ellen G. White, Patriarchs and Prophets, p. 106.\nSeventh-day Adventists te ading, upmuan dingin Laisiangtho dingkip hi. Leitung muhdan hong hilh a, a lauhuai leh a buaimahmah leitung iteltheih semsem nadingin a “kaaldalna” zong hong musak hi.Khatveivei ciang i lungkham mahmah ahi, eima’ dinmun leh kihelna mun i telphat theihna dingin, Laisiangtho in hong hilhcian hi.\nSee also Sinna 13: Hun Nunungah Lungsim Kikheel\nAnuai a munte ah eite omna muntaktak i telphat theihna dingin bang thuman hong lak hiam? Eph. 6:12; Mark 13:7; Rom. 5:8; Rom. 8:28; Eccl. 9:5; Revelation 20:5, 6.\nSeventh-day Adventist i hih manin, Pasian in amite tungah thuman thutak leh eite telzawh loh leitung’ thu tampitak hong lahkhiatna ahi, Laisiangtho kiptakin i zui ding hi. Christiante pilna khempeuhin Pasian kammal sungah zungkip kha uh ahih manin, akitukalh khat peuhmah nialpah sensan ding hihang.\nLaisiangtho upna, mi pawlkhatte’let upna tawh aki tukalh bangpeuh omhiam? Tua kilamdangnate in, Pasian’kammal thumantakin zuih ding a phatmawhna hong bangci hilh naci hiam?\nPiansakna upna in eite’ upna ah thupi mahmah a, tua upna in amahbek hi lo in, a diakin, Laisiangtho thak sungah tatkhiatna tawh kizui ngiatngiat hi. Apuk leh sihna leitungah piansakna bek kicing zolo hi. Nuntaksung kisaan, thuaksia; tuakhit ciang si, lampigei khawng a gan siluang kisial phengphangte khawngtawh kilamdan luatna i nei tuankei hi.\nEite’n tatkhiatna upna i nei a, Zeisu in singlamteh tungah kikhai in thokik cihpen i upna thu laigilpi ahi hi.\nJohn 1:1–14 simin. Hihmunin Zeisu pen kua hi a bang hong sepsak hi ci hiam?\nVantungmi khatna thupuak enin: “Tuaciangin leitungah ateng minamkim, pau namkim azang mite tungah atawntungin lungdamna dingthu gending anei vantungmi khat vankimlai ah leng kamu hi. Amah nakpitakin kiko a, Amah in mihingte-thu akhending hun hong tungta ahih manin, Pasian kihta unla Amah phatun. Van leh lei, tuinak leh tuipite abawlpa hongbia ta un, a ci hi (Revelation 14:6, 7). Tawntung lungdamthu cihpen lungngai lecin, Piangsak Pa Pasian tawh kizom sakpah hi. Eimah hong piangsak tektekpa Pasian mah in, mihing ci leh sa puasa in, eite thuak ding mawhna daanteng hong thuaksakpa Pasian mah hi a, Amah biadingin hongsap pen thulam-danglua zong hituanlo lel hi. Tuabang Pasian i neih manin bangdang hihtheih neituan i hi hiam?\nTua ahih manin, singlamteh thuak Khazih mah amasapen leh a laigilpen in i kihilh ding a, hong pai masakna in hong paikik na’ng thu omsak ahih manin tua thute mah i kihilh pah ding ahi hi. Mi khatpeuhin, hong pai masak leh hong paikik pen tatkhiatna ading khennih kikhen ahi hi ci uhhi.\nJohn 1 sungah “na khempeuh a bawlpa” (John 1:3) a cihpen, singlamteh tungah ah eite ading a sipa mah ahi hi. Biakpiakna cih limlim pen pianzia ngeina in huzaap ding hi.\nKhatvei lai in France gamah, sihdaan piakvai kinialna hongpiang a: phiatsiang ding hiam cih ahi hi. Phiatsiang theihna’ng Palai lianpa in thungaihsunsiam(philosopher) Michel Foucault thudong in, lai endikpu laikungpan cih thulu tawh laikhat ngen hi. Tua pa’n, palai ahihna dungzui in, sihdaan bek hi lo in, thonglimlim phiatsiang ding leh thongkia khempeuh suahtak ding dong gelhkhia hi.\nBang hang hiam? Michel Foucault in tuate khempeuh mihingte’ bawltawm hilel a, mipite kepcin leh ukzawh nadingin ukna aanna neite in akaihkhoptawm uh hilel hi cihi. Tua ahihmanin hih thukhun tengin bulkip neilo uhhi cihi.\nAma’ dinmun lianpen khengval deuh mahleh, thusia piang ngeisa tungtawn in lepdingdan a musuksuk a nahi hi. Moses in zong kumtul tampilaipek in Israelte tawh kisukha khinzo hi. “Tua hun ciangin mi khempeuh in ama hoihsak bangin agamtat ngeiciat bangin nagamta nawn kei ding uhhi” (Deut. 12:8; Thukhente 17:6; Proverbs 12:15).\nEima hoihsak bangbeekin i gamtat keibuang leh, eipen thumanlo, siangtholo, a hoihzong a theizo mello i hi ding a, gamtat danding i koici theih ding hiam? A dawnna ah, hong Piangsakpa Topa in i lungsim sungah thukham hong guansak khinzo hi. Mit tawh i muhtheihloh hang, Topa’n hongpia tawntung hi.\nAnuai a munte in lungsim thugeelzia koici gen hiam? Deut. 6:5; Mark 12:29–31; Revelation 14:12.\nChristiante in leitung imuhdan a thulaigilpi, tatkhiatna hisak leng, Pasian thukham sawm teng pen a thu laigil ding ahi hi. Thukham palsatna mawhnapan hong tankhiakik hilo hiam (Rom. 3:20)? Lungdamthu in Pasian’ thukham tawh kizopna neilo a, thukham in eite hong len honghen hibekin hong gumtheilo hi. (Tua hangmah in lungdamthu i kisam hi.)\nTua ahihmanin, Adventists pilna in EGWhite kammal “a kip tawntung thukham” (Kidona Lianpi, laimai 63) sungah Sabbath a kihel pen bulphuh dending cihi. Pilna in mihing’ nuntakna ah Pasian’ limleh meel kilanghsak ding ahihleh; a niampenpen Pasian’ thukham a bul panin lamsang ding a, Khazih hong lahsa limhoihte pen Pasian’ maiah thumaan honglak lungsim thukham hisak ni.\nNgaihsutbeh Ding: “Pilna in angiimna taktakpen khasungah Pasian’ meel kilangsak ding cih ahi hi. ”—Ellen G. White, Patriarchs and Prophets, p. 595. Hih lungsim a puasa Adventist pilna in, Christian kipkhat in leitung a muhna kisampha mahmah hi. I sinna sa ah pilna peuhmah a munmun ah hoihna neizo tuanlo hi. Mihingte kihilhpil theilel a, pilna sang pipi Laisiangtho tawh kitukalh gawp khawngzong omthei hi. Tua ahih manin, ei SDA te pilsinna ah Christian te in leitung amuhna bulphuh kul hi. Pilsinna azai in science, tangthu, lungsim, ngeina leh adangte a kitukalh leh a awlmawhlohte dongtakin huamgai hi. Gensasa suutkik taakmahmah thukhat: Laai-et cih peuhmah om theilo; nuntakna, a omtaktakte khempeuh pen, limtak leh hoihtak a kingaihsun ahi mello, mikhatpeuh in leitung a muhna peuh tawh kikaal dalna peuh hisak zel hihang. Tua ahihmanin Laisiangtho in leitung a muhdan pen, Seventh-day Adventist pilna pianna hipahlel hi.\n1. Tangthu sungpan namuhkhiat, pilnate lakpan siatna hong tunthei bangkhawng peuh ahi diam? Koimun khawngpeuh hi a, kua sangnaupangte kah a, amau tungpan bang pilna peuh i ngahthei tammaw? Eima pilsinna ngeinate, tuate galpanin koibang in kemcing theih ding i hihiam?\n2. Tukal sinna pan Christian te’n leitung amuhna tawm i sin a: Pasian omna, Piansakna, Laisiangtho, tatkhiat ding ngiimna, Pasian’ thukham cihte ahi hi. Christiante’n leitung amuhna a picinna ding bangthu peuh na behlap nuam hiam?\n3. Kum zalom 18 thungaihsun siamkhat in: “O lungpilna! Lungpilna! Asangpen pilna, mimawlte a makaih a puahpha, pilna leh suahtakna a neipa—sia leh pha khialhetlo in khenteltheipa, mihing Pasian a bangsakpa,” Bangin dik a, Bang in diklo hiam?\n4. Ellen G. White kammal enni: “Pilna diktak ii ngiimna pen kha sungah Pasian meel kilangsak ding” cihi. Bang a cihnopna aitam? Hih thu in Adventist pilna leh leitung in pilna a muhdan koibangin kilamdang cih hong lak hiam?\nPrev post ZSL 3: THUKHAM IN SIAPA\nNext post ZSL 5: ZEISU EITE’ SIAPIPA


url: =Idaho Lung Cancer Awareness Home Tee - Home Teez\nIdaho Lung Cancer Awareness Home Tee\nShow Off Your Pride Of Idaho & Lung Cancer Research In Style! Your brand new ringspun cotton home tee will be a favorite the first time you try it on!...\nCategories: Idaho, Lung Cancer, T-Shirts\nShow Off Your Pride Of Idaho & Lung Cancer Research In Style!


url: =Kawlgam OM National Director Phuitong Liim Ah\nKawlgam OM National Director Phuitong Liim Ah:\nKawlgam ah OM National Director Sia Zambawi (Rev. Dr. Go Chin Zam) Phuitong Liim ah hong tutkhawl. A hun manlah mahmah kawmkal ah hun tomno hong lengla in thungetna leh hanthotna limci tak hong neihsak hi. Ama genna ah Pasian i muanna pen a gol mahmah ding hi, cih uang gen mahmah hi. Mihing in 'hitheilo ding' cih lungsim tampi kinei mah hi, ahi zongin Pasian muang peuh leng 'hithei ding' cih lungsim tawh kikhek khin thei hi, ci hi. Mihing in pilna siamna kisam mah hi, zong kizong thei, kinei thei hi, tuate ban ah Pasian in hihthei khin hi cih upna, muanna leh muanngamna kisam pha diak hi ci hi. Gam khat makai, kipawlna lian khat ah gambup makai sem theite muhna leh upna leh mi nautangte muhna leh upna a kikhaihna hong langsak ahih manin thupi kasa a, hi kasa mahmah hi. Ama kamsung pan thanemna, khuisakna, hihzolo ding cih ngaihsutna leh kammalte zangkhia vetlo in lametna, upna, muanna kammal vive a pau khia makai picing Zomi sungah a etteh tak ahi hi. Gam khat kipawlna makai ka hi ciin kiliansak sese lo in ama sep ding teng sem mengmeng lel in a matutna teng zong kisialsial kei leh kilawm kasa hi. Ama tavuan zo in ama seppihte pattah zo ding a, ama makaih kipawlna in zong nakpi in a kumkum in khantohna kibehlap ding cih ka um hi.\nZomi Innkuan kikhopna ah November 10, 2013 6:00 PM a thugenna ah "Na muh nailoh thuphate hangin lungdam khol in," ciin mipite hong hanthawn hi. Muh nailo, ngah nailoh, theih nailoh thuphate hanga lungdam khol ding cih pen mihing ngaihsutna pan a omthei mah maw, ahithei mah maw cihnop huai hi. Kha Siangtho mit tawh en leng a kimu theilo omlo hi cih hong theisak hi. A piang nailo, a om nailo, a kithei nailo, a kimu nailo na khat, thu khat, vai khat, lawhcinna khat tawh lungdam khol ding cih pen Christian upna tawh a kituak mahmah khat ahihna hong phawksak kikkik hi. Vantunggam pen mihing mit tawh kimulo a, nak tawh a nam kiza lo in bil tawh zong a ging kizalo hi, ahi zongin upna mit tawh en leng a nopna kigenzolo hi. Tua bang a upna leh muhkholhna pen vantunggam adingin leh i kha ading bek hilo in i mihing nuntakna leh i nuntak sungin zong nakpi takin zat ding ahi aci nuam ahi hi. Mihing in Pasian i batlohna leh i phaklohna pen i ngaihsutna tom mahmah in tuni a i muh teng, tuni a i theih teng leh i zakkhakteng bek khawng a kium himawk hi cih hong phawksak hi. Christian te in a vanglian Pasian i neihna leh tua a vanglian Pasian pen nakpitakin phat ding, pahtawi ding, nakpi takin zong ama kiang pan thupha ngen ding, limtak in zang ding hi hang cihna hi.\nI Pasian pen gol lua mahmah ahih manin ciil zat kei ni cihna hi. Nakpi in zang ziahziah leng zong a kizang khin zolo ding himawk hi. Tua manin kidam hetlo, kidek hetlo in zang ziahziah ni.\nZomi Innkuan mah ah November 17, 2013 ni a thugenna ah i Pasian pen eite nuntakna ah hong ki innteksak hi cih a gen hi. Nang leh kei pen hong mi tuambawl hetlo in i nuntakna ah hong kihel nuam den hi, tua manin nang hong itna kammalte Singlamteh tung pan a thawhkik khit ciang kammal 7 a paute pan kithei hi, ci hi. Pasian pen a gamla om hilo in na nisim, tulaitak a nuntakna zong a tel mahmah leh hong kuppih nuam den pa hi, nang hoihna ding leh na khantohna dingin. Nang kong it hi cih a lahna dingin na kahna khituite zong Topa in ahang thei nuam hi. "Bang hangin kap na hi hiam?" ciin amah a kisialna hankhuk a vehte kiangah hopih hi, dong hi. A hopih ciang a min tawh sam hi. Na min thei hi. I min thei hi. Eite hong theihtel mahmah na thu zong mite kiangah gensawnsawn leng a deih Pasian hilai hi. Imcip, selcip cih bang deihlo hi. A guk tat, a kiselsim Pasian hilo in ahihna khempeuh a kilangsak nuam Pasian ahi hi. Thupha pia in khamuanna thu gen den hi. Samsiatna leh kona, mindaisakna leh selphona cihte a kam pan a kizalo Pasian hi. Thupha leh lungnopna a piangsak kammalte a genden Pasian a neite i hi hi. Tua thupha leh Ama hihna te mite tungah zong a tangko sawn zel dingin hong deih Pasian hi a, ei bek in hamphatpih, ei bek in nopsakpih ding a deih Pasian hilo hi. Mite, minamdangte kiangah zong a gen kawikawi dingin hong deih ahi hi. Ama hihna a umlah, a um ngamlo, a muangzolo a om tanghial leh zong ama khutmate lawngsak, ensak, musak in ama hihna a kilak khia Pasian ahi hi. Tua banga a telsut, a phincil leh a genhakte sangin lungsim siangtho tak leh muanngamna tawh a um pahpahte tungah thupha tamzaw ahihna leh thupha sang baih diakte ahihna uh zong a gen hi.\nPasian mizia leh Pasian hihna tampi kicing takin hong gen ahih manin hih Nipini nihte manpha in tha kingah mahmah hi. Pasian mizia i theih khit, i tel khit ciangin i sep ding, i kalsuanzia ding zong kicing takin hong lamlak hi.\nMuhsa thupha tungah lungdam zah mahin muh nailoh thupha tungah zong nakpi takin lungdam khol ding Jesu nungzui Christian te ihi hi. Tua bang kalsuanna pen upna tawh kalsuanna hi a, upna takpi tawh a kalsuante in Pasian vangliatna leh ama hoihna a kicingin mu zel hi.\nTopa in Sia Zambawi nasepna leh kalsuanna ah thupha pia in Ama gam leh lei adingin a sepnate khempeuh ah mavan daupaina leh gualzawhna ban ah a sangzaw sem, a tamzaw leh a zaizaw ah Ama minthanna dingin hong zatsak semsemta hen. Ama minam adingin zong thupha luanna nak hong hidenta hen.\nPhuitong Liim ah hong tutkhawl kha ahih manin zong nakpi takin nuamna leh lungdamna ka pulak hi.


url: =Vondeih Kep Ding – 65 (Dimno’ Pa) :: ZOMI DAILY\nposted on 16 October 2016 at 8:26 am Lomkholna: Article, Paukhankap\nNa nu tawh ka kitelcil lai un gamdang aom na pute khat in laikhak khat hong na khak in tuni dong tua laikhak kem lai ing. Hong gen thuteng kazuih gaih zawh loh hangin ka hih zawhzah in hamciam in no uanu adingin Pa hoih khat ka hih ding leh na nu adingin Pasal hoih khat ka hih theihna dingin hamciam tawntung in. Kum tampitak sung ka selcip himah hiven, tangval in khangcing ta na hih manin zi le ta nei in na om ciang na kigin kholh theih ding deihna tawh hong khak hi ing.\nIh paingei nailoh na, i totngeib nailoh na lampi ah a paikhin sa atawn ngei khinsa mite hong gen bangin pai le hang i khialhna tawm-a, a lauhhuai munte panin hong gum khia hi. Suang manpha khat bangin manpha sa-in ka kepkep na pu hong laikhak tuin nang’ kep dingin hong khak kik ing. Na pu in hih lai hong khak lai-in Pa pi khat ka hihna tawh hong khak hi-in, tuin na pa in tangval khat pen pa pi khat in kingaihsun khol in nasim dingin kong khak hi.\nZi nei ta ding cih ka zak ciangin ka lungdam in ka kipak hi. Kong omnop hangin i omna kigamlat hang leh innkuan sung vai tuamtuam hangin mopawi ah hong om thei lo hi ing. Sum tawmno khat tawh leh na zi na ta tung na bawldan ding hoih kasak tawm hong at ing.\nKumpi nasem na hi-a, nang le nang na asem na hi zongin na ciahna lampi pen na inn omna lampi hisak in. Nasep bangzah in atamta zongin nang pen pa khat na hih lam phawk tawntung in. Pa cih pen tate adingin kidalna luum bang ahi. Innkuankim in annek khopna in i ankam hong limsak diak a, tua in cidamna hong pia hi.\nNu le pa in hamciam pih peuh le hang i tate nisim in hong pil toto in hong kilamdang toto uhi. Buaina atamzaw pen innkuan sungpan in hong kipan khia zaw hi. Nu hoih cihte, Pa hoih cihte pen pilsin sanginn te sangin a zahtampi in hoih zaw, manpha zaw thamtham hi. Na hun ahih theih zahzah naupangte tawh kikhawl inla, zi leh tate’ adingin zangh in.\nNaupangte thuhilhna ding ahoih penpen zatui in naupangte telsiam ding ahi. A lungsim tawng uh hong gentheihna ding lampi zong in bawlsak in. A kum uh hong kikhel tohtoh bangin a lungsim, adeih leh a-uuk uh hong kikhellam ding phawk tawntung in. Bang ngaihsun in bangteng uuk cih thei peuh le hang tate tawh kizopna ah ahaksa bangmah omlo hi.\nNu’ itna leh Pa’ itna te limtak na zattheih dingin kisin in kiging khol in. Tate tungah itna tawmpiak lua leng alungsim uh kisia thei in, tam lua leh lah a hoihlo lam in hong gamta thei zel uhi. It luat leh ngaih luat manin a deihdeih, a duhduh leisak in gamtatsakna te kidawm in.\nNu le pa atamzawte’n khatvei vei ciangin akhengval in tate’ tung itna lak thei in, khatvei vei ciangin lah kilawm lo zah dong in tawngin velthei zanzan uhi. A kidophuai penpen thu in milak ah tate’ maizum na dingin totkhak hetloh ding thu ahi.\nNaupangte ahih theih leh inn nasemte tawh koih kei in. Neu-et na leh deidan na cih bangdan hilo-in naupangte khuak akhan hun pen asuah a kipan kum (7) ciang ahih manin tua hun sungin inn nasemte tawh nusia le cin hong gol ciangin hong pil kei leh alamdang hong hilo ding hi.\nKum (12) nuaisiah naupang atamzaw in a nu leh a pa pen hong muang mahmah uhi. A hat pen ding leh a pil pen ding mah hong sasa lai mawk uhi. Nu le pa te-in hoih cih peuh leh ahoih ding mah in ngaihsun pah in, nu le pa in hoih kei, acih nak leh mudah pah mawk uhi. Tua manin nu le pa te-in naupangte mai ah a sya, syama te phatsak in pahtawi sak un. Tua hi leh a sya,syama te zahtak in hong thupi ngaihsut dinga amau hilh, amau piak pilna te hong ngah thei pan ding uhi.\nTawngno, hih lai nasim khit ciangin na pa in no unau leh na nu tungah ka kicing loh manin kong hih zawhloh nate hong telsiam in la, tua thute panin nang le nang kipuahphatna in na neih ding hong lamen pen ing.\nPrevious: Malaysia, Zomi Khuado etkikna ~ Zomi Quavadis\nNext: A (3) veina GZA khawmpi Thutangkona leh sapna


url: =Samuel Masa 11 | Siantongluan.net\nSamuel Masa 11\nSamuel Masa 11 |\nTua ciangin Ammon mi Nahash a galkapte tawh paito-in Jabeshgilead umcih hi. Jabesh mite in Nahash kiangah, "Kote tawh kilemna hong bawl in; nangma na kong sem ding uh ahi," a ci uh hi.\nAhih hangin Ammon mi Nahash in amaute kiangah, "Hih thu khat tawh note tawh kilemna ka bawl ding hi. Keimah in note taklam mittang khempeuh khelkhia-in Israel-te khempeuh tungah mindaina kong omsak ding hi," a ci hi.\nJabesh upate in ama kiangah, "Israel-te gamsung khempeuhah kamtaite ka sawltheihna dingun ni sagih sung a hun hong sot in. Tua ciangin kote hong honkhia ding kuamah a om kei leh nang tungah kote kong kipia ding uh hi," a ci uh hi.\nSaul khua Gibeah-ah kamtaite a tun uh ciangin amaute in mite kiangah a thu gen uh a, tua ciangin mi khempeuh a gingin kapkhia uh hi.\nTu-in Saul a bawngtalte nung zui-in lo panin hong ciah hi. Saul in, "Amaute a kahna dingin bang in mite nasak ahi hiam?" a ci hi. Tua ahih ciangin amaute in Jabesh mite thute ama kiangah a gen uh hi.\nSaul in hih thute a zak ciangin Pasian kha in khauhtakin amah hanthawn a, nakpi takin a sin hong so hi.\nAmah in bawng leengkai kap khat la a, tuate go-in semnen a, kamtaite sawlin Israel gam khempeuhah khak a, "Saul leh Samuel nung zui-in a kuankhialo peuhmah a bawngtalte tungah hih bangin kihih ding hi," ci-in a gen hi. Tua ciangin mite tungah Topa kihtakna hong tung a, mihing khat bangin amaute hong kuankhia uh hi.\nAmah in Bezek-ah amaute a kaihkhop ciangin Israel mite tul za thum pha a, Judah mite tul sawmthum pha hi.\nAmaute in a hong pai kamtaite kiangah, "Jabeshgilead-te tungah hih bangin gen un: Zing ciang, sun hun ma-in note hong kihonkhia ding hi, ci un," a ci hi. Kamtaite hong tungin Jabesh mite kiangah a gen uh ciangin amaute lungdam uh hi.\nTua ahih ciangin Jabesh mite in Nahash kiangah, "Zing ciangin nang tungah kote kong kipia ding uh a, nangmah in hoih na sak bangbangin kote tungah nong hih ding hi," a ci uh hi.\nA zing ciangin Saul in mite pawl thumin a khen hi. Tua ciangin amaute giahphual laizangah zingsang tungin hong pai uh a, sun nisat dong Ammon-te a satlum uh hi. A suakta mite kithehthang uh a, amaute mi nih nangawn a omkhopna om nawnlo hi.\nTua ciangin mite in Saul kiangah, "Saul in eite hong uk ding hiam? a cite kua ahi hiam? Amaute i thah theihna dingin a mite hong paipih in," a ci uh hi.\nAhih hangin Saul in, "Tuni-in mi khat zong kithatlo ding hi; bang hang hiam cih leh tuni pen Topa in Israel-te hong hotkhiat ni ahi hi," a ci hi.\nTua ciangin Samuel in mite kiangah, "Hong pai un; Gilgal-ah pai-in kumpi dingin Saul kipsak phakik ni," a ci hi.\nTua ahih ciangin mi khempeuh Gilgal-ah pai uh a, tua lai mun Topa mai Gilgal-ah Saul kumpi-in a koih uh hi. Amaute in tua lai Topa mai-ah thunuama biakna pia uh a, Saul leh Israel mite khempeuh tua lai-ah nakpi takin lungdam khawm uh hi.\nTedim Lai Siangtho / Laibu: Samuel Masa 11


url: =Thuishulp Luik | Huishoudhulp, Familiehulp | MySeniors\nU zoekt thuishulp in de provincie Luik? Vind snel professionele thuiszorg in uw buurt.\nCPAS de Chaudfontaine\nBeaufays, Chaudfontaine, Vaux-sous-Chèvremont, Embourg\nBolland, Charneux, Grand-Rechain, Herve, Julemont, Xhendelesse, Chaineux, Battice\nCPAS de Bassenge et Agence Locale pour l'Emploi\nGlons, Bassenge, Boirs, Roclenge-sur-Geer, Wonck, Eben-Emael\nOcquier, Pailhe, Clavier, Les Avins, Terwagne, Bois-et-Borsu\nHoutain-Saint-Siméon, Haccourt, Oupeye, Heure-le-Romain, Vivegnis, Hermée, Hermalle-sous-Argenteau\nLa Gleize, Bellevaux-Ligneuville, Chevron, Fosse, Stavelot, Stoumont, Francorchamps, Rahier, Wanne, Malmedy, Lorce, Trois-Ponts, Beverce\nCPAS de Geer\nBoelhe, Lens-Saint-Servais, Hollogne-sur-Geer, Geer\nPolleur, Theux, La Reid\nGrivegnée, Rocourt, Wandre, Luik, Glain, Jupille-sur-Meuse, Angleur, Bressoux\nRocourt, Luik, Glain\nModave, Vierset-Barse, Strée-lez-Huy, Outrelouxhe\nCPAS de Limbourg\nGrâce-Hollogne, Velroux, Bierset, Hollogne-aux-Pierres, Grâce-Berleur, Horion-Hozemont\nLatinne, Tourinne, Avennes, Braives, Ciplet, Fallais, Fumal, Ville-en-Hesbaye\nWegnez, Cornesse, Pepinster, Soiron\nFraipont, Nessonvaux, Forêt, Trooz\nGrand-Axhe, Bettincourt, Oleye, Bovenistier, Lantremange, Borgworm, Bleret\nCPAS de Lincent\nPellaines, Racour, Lincent\nLixhe, Lanaye, Vise, Richelle\nWegnez, Pepinster, Cornesse\nCPAS de Dalhem\nNeufchâteau, Warsage, Berneau, Bombaye, Mortroux, Saint-André, Feneur, Dalhem\nCPAS de Bütgenbach\nChevron, Stoumont, Rahier, Lorce, La Gleize\nCPAS de Verlaine\nSeraing-le-Château, Verlaine, Chapon-Seraing


url: =Ansonia penangensis - это... Что такое Ansonia penangensis?\n1. LAT Ansonia penangensis Stoliczka\n2. RUS пятнистобокая анзония f\nСмотреть что такое "Ansonia penangensis" в других словарях:\nAnsonia penangensis — Saltar a navegación, búsqueda ? Ansonia penangensis Estado de conservación … Wikipedia Español


url: =MISSIONARY NASEPZIA ~ MUC\nAdmin 6:10:00 PM Articles, Religion Articles\nDiscovery Channel leh Travel Channel tatsatlo-in ka en den hi. Christian mimasate gamthak phuutdan khawng nasialua kasa hi. USA vantungzah aa kigen gampanin, leitung dangtawh kisawh ngeilo Africa leh New Guinea tuikulh a vatuna khawng ahi hi. Gamthak lutdan kibanglo hi. Ngeina leh nuntakzia kibanglo hi. Amun-agam zui-in, minam leh ngeina zui-in gamtang uh hi.\nKagamah na ut uleh ko bangmahin om ding, ci-in kiciamna neisak phot uh hi. Zuih kul masa hi. Missionary nihte bang, kum bangzah sunghiam, a innteekte bang lianin nungta khawm uh hi.\nAmau tenna innte pen adung-avai cih omlo hi. Diameter pi-15 khawng abemin kilam hi. Asanna mihing tuntan bang pha hi. Kawl-lukhu bangin bi tawh khuh hi. Kongvang pen 2.5'x2.5' hi a, pumthawl lianbekin bawl hi. A lutnop ciangin gawlvang aa uilut bangin haksapi in lutgaigai hi. Akhut langkhat leh alu kha masa-in lut kul hi. A galte or sapi khat in simleh avangah a awk sungin thatman ding cih khawngkhat ahimai tam ithei kei hi.\nA minam kizepna\nPuan, zanpuan cihte omlo hi. Pasal-van pen kemcing mahmah hi. Ganhing taktak lah hisamlo, akhuh omlo pi khawng-a malhzeza a hong pusuah khak ding khawng lau hi ding hi. Carrot tawh kibang mauzung hiam khat sungah khumin, a tunglam kaito-in a kawngah hen khawm hi. A kawngah hen a, bawngzangtuk bang zeuzau hi. Tua pen hoihsa lua himai uh. Pasalte minampuan thupi pen tua hiphot.\nGambaal limci mahmah piang hi. Kawlkai, hakai, haliam ne uh hi. Beel neilo ahihmanin emmin ngentangin ne uh hi. Antui, mehtui cih bang omtheilo hi. Voksa pen leisung to-in anuai-ah suang phah hi. Nahteh dapin a tungah vokpum phalnih suahin koih hi. A tungah nahtangteh khuh hi. Suangtum hon atungah gual dimdiam hi. Tua tungah meiipi sep hi. Ganlian khempuh tua bang bebekin vutphualin minsak uh hi. Amin hoih mahmah hi. Mikang ten tuadan a kibawlte limsa diak hi.\nAmau banglianin omphot\nA tawmpen kum-5 sung bang teengkhawm hi. Missionary ten a puansuah khia-in amau zanglawngte mah bulhin tau vauvau-in paita uh hi. Leivui lakah a tangguakin lum uh hi. A vokkhawi te in khuadam a sak ciangin a pute pang nekin lum uh hi. Nakphiphi-in kum-5 sung bang kineih phot hi.\nInnlam ciangin damdamin ahoihzaw-in, amau model susia lo-in lam uh hi. Damdamin adung nei dingin dokdok aa innngeina bang dektakin bawlsak hi.\nLeibeel sekdan khawng hilh uh hi. Tuu, hei, tem khawng damdamin guan uh hi. Sanginn leh biakinn lamsak hi. Sangsia khat tenden sak hi. Zatui zaha leh secondhand puan alomlomin puak zel hi. Tuahun ciangin ngai mahmah uh a, acih peuhpeuh nial nawn lo hi. Mihing leh a leitang dongin deih bangin zekin puahzo uh hi.\nA tawpna-ah abiak uh bang hiam, ci-in a zung dongin kan uh hi. A Siampi hampen un, suangkuahawm munkhat lak hi. Kapianna uh pen hih suanghawm pan piang hi-ungh cingiau hi. Missionary pa tua kawhawm vanehin naitakin en hi. Minam makaipa laulua-in amau nahum hi. Tua suanghawmpen khaugui in sin aa kikan phengphang hi. Gamvaatna namkhat tawh vaatkhia-in a et ciangin suanghawm mawkmawk nahi a, mompi khat hong taikhia leltak hi.\nTua minamte in mom amuh ciangin emin ne uh hi. Limsa mahmah hi. Tuazahin kumtampi hunla-in amau minam leh a biakna bia bangkekin va -om phot a, tua ciangin minambupin Christian suaksak zo uh hi. Tua mah bangin Zeisu in Mihinghihna hong silhphot a, hotkhiatna kicing hong pia hi.\nEi SDA missionary taangthu kasimsim ciangin, amaute bangin, hibang dinmun a phuttna tawm mahmah hi. Civilization gamteng khawng leh Pawldangte nawk nasa mun khawng kinungzuihzuih bek hi. Pawl dangten tuugute hong ci uh hi. Nidanglai Christian masate missionary lungtang kivomlo hi.\nUlian tate munhoih munnuam tata kipia hi. Degree neite Congregation tamna kituh a, tua bangmun bekah sem nuam uh hi. Gamthak phu ding kisangkhaat mahmah hi. Bang hang hiam cihleh Kawlgam gamthak phute favour kipia lo hi. Strategy Plan omlo hi. Gumgawtangin kital phut hi. Haksatna leh taangsapna gen leh a ki-aap zolo bangin ngaihsun uh a, "hanciam in, hanciam in," cipong mawk uh hi.\nGospel tenzong Church Organized omna teng bek kawizuih uh a, munthak phulding genngam vetlo hi. Platform omsa tung aa lamlam bek pen kipumpiakna kicing hinai lo hi. Kipiakloh sangin hoihzaw napi a kipumpiakzo hinailo hi." Gamthak, munthak leh a theinailote zong mungtupin nei ni. Ih gamkek ni. Ih puanbuuk khan ni.\nWritten by Pr.Thangsiangh


url: =Jan 4, Kawlgam suahtak ni ~ Pau Khat Suan :: ZOMI DAILY\nposted on 4 January 2018 at 11:27 am Lomkholna: Myanmar, News, Paukhatsuan\nJan 4 pen British kumpi khutsung pan Kawlgam, Union of Burma, a suahtak ni ahi hi.\nHih suahtakna a piantheihna ding a a thupi mahmah khat in 1947, Feb 12 a Panglong Agreement ahi hi. Panglong Agreement leh Union Day cihte i theihtheih sa vive ahi hi.\nHih “ni leh thu” thupi nihte tawh kisai ka ngaihsut sim in ka lungsim ong phawng gige leh ka theih zawhloh thu pawlkhat om hi.\nPanglong Agreement ah Proper Burma, Federated Shan States, Kachin Hills leh Chin Hills makaite thu kikupna, thukimna suaikaihna tawh Union of Burma ong piangkhia leh suahtakna a kingah hi a*, hih hun in Karen, Mon leh Arakan/Rakhine minamte “Proper Burma” sung ah kihel cihna hi ngel ding hi.\nAhi zong in, Kawlgam suahtakna leh suahtakna ngahkhit a Kawlgam kilamzia ding a geel, a makaipi ” the architect of the Independent Union of Burma” Aung San kithat mawk hi.**\nSuahtakna ngah khit ciang in, ngahkhin phet Karen gal kipan pah hi.***\nKaren, Mon leh Rakhine gamte Proper Burma ah banghang a kihel thei ahi diam? Tua hi napi, suahtakna ngahkhin phet banghang a Karen gal kipan pah hiding hiam? Suahtakna ngahkhit ciang U Nu cabinet a Union Minister lak ah Rakhine gam a Bengali Rohingyate bang kihel thei a, Parliamentary secretary panmun bang ah kihel thei mawk uh hi.\nKawl, Karen, Mon, Rakhine minamte’ kikal ah, Panglong hun mapek in, ki thukimna om khin ahihman a hihte Proper Burma ah a kihel ahi diam? Tuabang thukimna omkhin ahih leh…. Official record omlo maw?, ahkl kiselcip, ki-imcip maw? Ahkl a om mah ke’n a mukha lo hizaw?….\nA thei i om leh ong hilh thei omleh ka lungdam mahmah ding hi.\n* Hih Panglong Agreement pen “10 years lease” hi cih i theihsa ciat ahi hi.\n** Aung San leh ama’ naseppih teng a kithahna ahang pen U Saw tawh political tha kidemna hang bek mah ahi diam? A kisel thusim thu lianzaw a om diam?\n*** Karen gal a kipat pahna pen Aung San sihna tawh kisai leh thu kisel sim, a kilumlet zong om gige ahi diam? Pau Khat Suan\nPrevious: Yangon River sungah tembaw khatin Jetty taihkha\nNext: China ah numeikhat in sumbawlna in Cobra Sokval gul tampikhawi